sebi „cimpoieri“, „au lumânări 
aprinse“ etc. Dimitrie Cante- 
mir în Descriptio Moldaviae 
(1716) numea ielele „nimfe ale 
aerului, îndrăgostite cel mai 
des de tinerii mai frumoşi“. 
Aceleaşi trăsături le mai 
întâlnim asociate cu zâne, 
vâlve, rusalii, rusalce, nimfe, 
ca şi nenumărate alte spirite 
feminine ale nopţii. Cititorul 
familiarizat cu fenomenul 
OZN va descoperi în cele de 
mai sus numeroase similitu- 
dini izbitoare şi care greu s-ar 
putea atribui unor simple coin- 
cidenţe: apariţiile predilect 
nocturne, originea aeriană, 
rotirea luminoasă, cercul ars 
care rămâne în iarbă, atracţia 
faţă de sursele de apă, 
reziduurile pe care le lasă în 
urma lor, afectarea copacilor 
din jur, zgomotul însoțitor ca 
de cimpoi, viteza fantastică de 
deplasare, răpirea unor oa- 
meni, dar şi componenta 
sexuală, atât de prezentă în 
rapoartele recente. Dar putem 
face apropieri şi cu cercurile 
misterioase în lanurile de grâu 
sau de alte cereale, sem- 
nalate în multe locuri ale lumii 
şi încă de multă vreme (nici 
pe departe nu sunt toate 
farse). Într-o carte din 1994, 
Peter Hough şi Jenny 
Randles reproduc o gravură 
din 1678 în care un diavol 
culcă nişte spice la pământ, 
formând două cercuri concen- 


trice. Să fie o aluzie la exis- 
tența acestui fenomen în 
urmă cu sute de ani? Şi este 
oare o simplă coincidenţă că, 
în zilele noastre, densitatea 
maximă a acestor cercuri se 
semnalează chiar în zona în 
care se află faimoasa con- 
strucţie megalitică circulară 
de la Stonehenge, sanctuar 
datând de patru mii cinci sute 
de ani şi dedicat cerului? 

Şi am putea continua cu 
piticii din poveştile medievale, 
care ne duc cu gândul la 
entităţile semnalate în conexi- 
une cu fenomenul OZN, ființe 
cu înfăţişare antropomoriă, 
dar de mici dimensiuni. Ori 
ne-am putea gândi la nenu- 
mărate istorii despre oameni 
zburători misterioşi, despre 
sabatul vrăjitoarelor etc. 


Îngeri coboriți 
din care de foc 


Enoh este considerat în 
Biblie cel de-al şaptelea patri- 
arh după Adam. După cum 
scrie în Vechiul Testament, el 
„a umblat cu Dumnezeu trei 
sute de ani..., apoi nu s-a mai 
văzut pentru că l-a luat 
Dumnezeu“. În texte apocrife, 
cum este Cartea lui Enoh, se 
spune: „Am fost aşezat între 
două spirite... După aceea 
spiritul meu... şi-a luat zborul 
către ceruri“. Cel ce frecven- 
tează literatura consacrată 
subiectului va fi imediat izbit 

de surprinzătoarea asemăna- 
re a acestei descrieri cu ra- 
poartele privind răpirile OZN. 
Şi acolo, în multe relatări, cel 
răpit este flancat de doua 
(alteori trei sau patru) entităţi. 
Există asemănări. Enoh nu 
este singurul personaj pome- 
nit în Biblie în contexte care 
seamănă cu răpirile OZN. 
Citim astfel despre Ilie Tesvi- 
teanul: „Când a voit Domnul 
să ridice pe llie la Cer într-un 
vârtej de vânt... iată că un car 
de foc şi nişte cai i-au des- 
părţit... şi Ilie s-a înălţat la cer 
într-un vârtej de vânt“. Oare 
un vehicul care ba e „vârtej de 
vânt“, ba e „car de foc“ nu ne 
duce cu gândul la un OZN? 
Alte întâmplări similare sunt 
puse în seama proorocului 
Isaia. Cât despre proorocul 
Ezechiel, acesta s-a întâlnit 
cu un „snop de foc, care răs- 
pândea în jur o lumină stră- 
lucitoare, în mijlocul căreia 
lucea ca o aramă lustruită 
care ieşea din mijlocul focului. 
Tot în mijloc se vedeau patru 
făpturi vii a căror înfăţişare 
avea o asemănare omeneas- 
că“. Dincolo de vădita dificul- 
tate a naratorului de a descrie 
cu vocabularul său rudimen- 
tar un fenomen total neobiş- 
nuit, similitudinea cu un OZN 
este din nou evidentă. În Noul 
Testament, lisus se înalţă la 
cer pe un nor. Ce alt cuvânt 
mai potrivit decât „nor“ ar 


putea găsi scriitorul din anti- 


chitate în vocabularul său 
pentru a numi un obiect sau 
vehicul miraculos care pluteş- 
te în aer, ridicându-se apoi? 

Drept apariţii ale unor 
OZN-uri pot fi interpretate şi 
alte întâmplări relatate în 
Biblie. Dar fenomene similare 
se găsesc din abundență şi în 
istoria sacră a altor popoare. 
Despre care cereşti se vor- 
beşte şi în Ramayana sau 
Mahabharata (Vimana), în 
legendele chinezeşti despre 
împăratul Huangdi (dragonul 
de aur) ori tradiţii despre alţi 
eroi civilizatori. Regele Etana 
al Mesopotamiei a călătorit, 
spun cărţile de lut, până 
într-un loc de unde Pământul 
nu se mai zărea de loc. 
Profetul Mahomed a fost dus 
şi el în cer, într-o noapte, de 
un animal fabulos (întâlnindu-l 
acolo, între alţii, pe Enoh). 
Entităţi coborite în globuri 
luminoase, în nori luminoşi 
etc. fac parte din biografia 
majorităţii marilor întemeietori 
de religii şi de secte, inclusiv a 
sectelor de „contactaţi“ din 
zilele noastre. 


OZN-uri implicate 
în experiențe 
de hibridare 
a omului? 
În ultimele două decenii 


s-au adunat sute de rapoarte 
despre răpiri OZN în care vic- 


tima este supusă la bizare 
experiențe genetice, inclusiv 
contacte sexuale, aparent cu 
scopul creării unor hibrizi 
perfecţionaţi. Aceste rapoarte 
prea concordă între ele, în 
zeci de datalii, dar mai ales 
concordă prea bine cu o 
mulţime de vechi scrieri pen- 
tru ca să ne punem problema 
că s-ar putea să nu fie vorba 
de o simplă coincidenţă. 

Astfel, aflăm din Biblie că 
„fiii lui Dumnezeu au văzut că 
fetele oamenilor erau fru- 
moase; şi din toate şi-au luat 
de neveste pe acelea pe care 
şi le-au ales... s-au împreunat 
fiii lui Dumnezeu cu fetele 
oamenilor, şi le-au născut ele 
copii: aceştia erau vitejii care 
au fost în vechime, oameni cu 
nume“. Cartea lui Enoh este 
mai explicită în această privin- 
tă, aducând mărturii suplimen- 
tare împotriva „veghetorilor 
care păcătuiesc cu fiicele oa- 
menilor“. Deci, dacă acceptăm 
litera Bibliei, fie „fiii lui Dumne- 
zeu“ (îngerii), la care se face 
referire, aparţin speciei umane 
(deşi sunt dintr-o altă rasă de- 
cât cea care începe cu Adam şi 
Eva), fie copiii nu au fost con- 
cepuţi pe căi fireşti, ci folosind 
tehnici speciale, cum ar fi cele 
de tipul ingineriei genetice. 

În Biblie se spune că ur- 
maşii hibrizi pe care îngerii 
i-au avut cu pământencele nu 
au fost pe placul lui Dumnezeu. 


El a hotărît, prin urmare, să-i 
pedepsească pe îngeri (care 
mai aveau şi alte păcate) şi să-i 
nimicească pe urmaşii aces- 
tora prin Potop. În Cartea lui 
Enoh există un pasaj tulbu- 
rător în acest sens. Când s-a 
născut Noe, el a fost atât de 
diferit de orice alt copil încât 
tatăl său, Lameh, disperat, 
spune tatălui său Matusalem 
că: „Nu-i seamănă deloc şi nu 
pare să ţină de neamul ome- 
nesc“, întrucât „avea pielea 
albă ca zăpada şi roză ca un 
trandafir şi un păr alb şi lung 
ca lâna“ şi ochii „strălucitori ca 
razele Soarelui“. El mai 
spune: „Acesta este înger din 
Cer, fără îndoială, el nu este 
din neamul nostru“ (cum vor fi 
arătat ceilalţi copii dacă aces- 
te trăsături îi tulburaseră atât 
de mult?). Istoria de mai sus a 
fost regăsită şi în Manuscri- 
sele de la Marea Moartă, în 
aşa-numitul „pergament La- 
meh“. Matusalem, nefiind nici 
el în stare să găsească o ex- 
plicaţie, se decide să se adre- 
seze, la rândul său, tatălui 
său Enoh, care pe atunci 
sălăşluia undeva la marginile 
Pământului. Enoh îl lămureşte 
pe Matusalem, spunând că 
Lameh va trebui să-l con- 
sidere pe Noe fiul său legitim, 
după care adaugă, vestind 
venirea Potopului: „Domnul 
este pe cale să facă o nouă 
lucrare pe Pământ“. Enoh 

anunţă că Potopul urma să 
nimicească toţi pământenii, 
nu numai hibrizii procreaţi de 
îngerii căzuţi, cruţând doar pe 
Noe şi pe descendenţii săi. 
Ne putem întreba deci, dacă 
acceptăm şirul raţionamen- 
telor Bibliei, dacă nu cumva, 
după repetate experimente 
genetice, Noe reprezenta, în 
sfârşit, hibridul reuşit, cel dorit 
de Inteligența Superioară. 
Cititorii vor înţelege desi- 
gur că raţionamentul pe care 
l-am făcut mai sus nu trebuie 
luat ad litteram, ci metaforic. 
Totuşi, nu putem trece cu 
vederea că în scrierile celor 
vechi se găsesc din abun- 
denţă istorii privind relaţii 
amoroase între îngeri şi fe- 
meile pământene (plasate 
după Potop), eventual pentru 
a procrea exemplare supe- 
rioare; între autori pot fi amin- 
titi: Justin, Flavius Josephus, 
Athenagoras, Lactantius, Ter- 
tulian, Marcus Ephesianul, 
Eusebius, Sfântul Ambrozie, 
Sfântul Augustin etc. Tot de la 
ei ne-a rămas povaţa că fe- 
meile trebuie să se roage cu 
capul acoperit pentru a nu 
ispiti îngerii, sfat respectat pe 
alocuri până în zilele noastre. 
Eroii Greciei antice se 
considera că sunt hibrizi năs- 
cuţi din mame pământene şi 
taţi coboriţi din Olimp. Să ne 
gândim, de pildă, la Danae, 
cea închisă într-un turn şi în- 
sămânţată printr-o „ploaie de 
aur“ venită din ceruri de la 
Zeus, ca urmare născându-se 
eroul Perseu. Nepoata aces- 
tuia, Alcmena, se va împre- 
una şi ea cu Zeus, născându-se 
astfel Hercule ş.a.m.d. Tot 
aici trebuie să includem incu- 
bii şi succubii, fiinţe care vin 
noaptea în aşternutul femei- 


pentru a-i urmări cu dragostea 
lor. Istoricul roman Suetoniu 
afirma că împăratul August a 
fost rezultatul unei relaţii între 
mama lui şi un incubus; la fel 
s-a spus despre Platon, Ale- 
xandru cel Mare, Cezar, des- 
pre legendarul vrăjitor Merlin 
şi despre mulţi alţii. Sfântul 
Augustin scria că posedă 
mărturii demne de încredere 
că „silenii sau faunii, numiţi de 
obicei incubi, le-au chinuit 
adesea pe femei, solicitând şi 
obținând relaţii sexuale cu 
ele“. Sub o formă sau alta 
aceste personaje sunt pre- 
zente în miturile şi poveştile 
mai tuturor popoarelor, între 
care se includ şi legendele ro- 
mâneşti cu Zburătorul. Suc- 
cubii reprezintă ipotetice ființe 
feminine care vin noaptea în 
paturile bărbaţilor. Există nu- 
meroase scrieri din toate tim- 
purile şi în acest sens. 


Alte mărturii 


Sfântul Agobard (779-840), 
arhiepiscop de Lyon, înfiera în 
scrierile sale pe cei ce cred că 
„există o regiune, numită Ma- 
gonia, unde călătoresc coră- 
biile prin nori pentru a duce în- 
dărăt în acel ţinut roadele pă- 
mântului distruse de grindină 
şi furtuni“, arătând că totuşi el 
a fost de faţă când „trei bărbaţi 
şi o femeie au spus că au 
căzut din aceste corăbii; după 
câteva zile de captivitate au 
fost aduşi în fața mulțimii pen- 
tru a fi ucişi cu pietre în 
prezenţa noastră“. Intervenţia 
lui Agobard, care a convins 
poporul că Magonia nu există, 
a salvat viaţa celor patru. 

Pot fi găsite numeroase 
mărturii similare, privind coră- 
bii zburând prin văzduh, în 
documente antice, medievale, 


Orient sau nordul 


Extremul 
Africii. La acestea se pot 
adăuga miile de apariţii reli- 
gioase, ale Fecioarei Maria 
sau ale altor persoane sacre, 
care prezintă similitudini ex- 
traordinare cu detaliile rapor- 


tate în contextul observării 
unor OZN-uri. 

Dar semnele de întrebare 
ale istoriei sunt mult mai 
multe. Să ne gândim la dome- 
niul tulburător al paleoastro- 
nauticii. Urme ale unor vechi 
civilizaţii par să dovedească 
un contact al acestora cu 
fiinţe miraculoase venite din 
ceruri. Frescele din Tassili, 
statuete antice japoneze, 
basoreliefuri sud-americane, 
zei imenşi desenaţi pe coas- 
tele munţilor înfăţişează fiinţe 
în costume spaţiale. Cunoş- 
tine tehnice, astronomice sau 
geografice, aflate în mod 
inexplicabil în posesia unor 
populaţii, pot fi interpretate ca 
un „ajutor“ primit de acestea 
„din afară“. Dar obiecte teh- 
nice au fost găsite încastrate 
în roca extrasă din adâncul 
unor mine. Şi urme miste- 
rioase de paşi sau chiar de 
mâini au rămas întipărite în 
pietre, solidificate într-o vreme 
când nu numai omul, dar nici 
măcar dinozaurii nu apuca- 
seră să apară pe Pământ. 

La capătul celălalt al isto- 
riei am mai putea vorbi 
îndelung despre acuzele care 
bântuie literatura „nonfiction“, 
ca şi documentarele de tele- 
viziune ori site-urile Internet, 
privind o pretinsă colaborare 
secretă între stăpânii OZN- 
urilor şi militarii anumitor tări. 
Şi încă subiectul n-ar fi nici pe 
departe epuizat. 


lor, respectiv al bărbaţilor, atât din Europa, cât şi din DAN D. FARCAŞ 

Declaraţia Drepturilor 
Omului afirmă că fiecare 
are libertatea propriei 
sale credinţe. In ce 
credem însă? In adevăr! 
Dar care este acesta? 
Cine ne ajută 

să-l cunoaştem? 

Cum ajungem la el? 
Răspunsul ni-l pot da 
doar ştiinţa sau religia: 
şi una şi cealaltă ajung 
la el pe căi proprii. Şi 
cum adevărul este unic, 
ele nu se contrazic, 

ba uneori chiar se 
completează. Acesta e 
şi cazul influenţei aştrilor 
asupra destinului uman. 


stronomia încearcă să 
A afle tainele cerului pe 

căi din ce în ce mai so- 
fisticate şi, uneori, cu rezultate 
de-a dreptul uluitoare. Biblia 
spune: „Să nu fie la tine ni- 
meni... care să aibă meşteşu- 
gul de ghicitor, de cititor în 
stele, de vestitor al viitorului, 
de vrăjitor, de descântător, 
nimeni care să întrebe pe cei 
ce cheamă duhurile sau dau 
cu ghiocul, nimeni care să-i în- 
trebe pe morţi“. Deci nici una, 
nici cealaltă nu ne îndeamnă 
să credem că aştrii ne-ar influ- 
enţa destinul. Ce spune, totuşi, 
astrologia? Ea încearcă să sta- 
bilească rolul constelaţiilor sau 
planetelor în viaţa, ba chiar şi 
în destinul, fiecăruia.dintre noi. 


URE | 


Constelaţiile corespund 
însă unui decupaj arbitrar al 
bolţii cereşti, unui fel de cadas- 
tru. Ele delimitează câte o „fe- 
reastră“ din cer, prin care ob- 
servăm până în adâncurile 
sale, adică până pe la 12 mili- 
arde de ani-lumină. Fiecare 
constelație conţine deci mili- 
arde de miliarde de stele. Ce 
acţiune ar putea avea aceste 
miliarde de miliarde de stele 
dintr-o constelație, izolate doar 
printr-un efect de perspectivă 

de cele existente în constela- 
tiile vecine? 

Dar planetele? Putem cre- 
de că Venus este planeta dra- 
gostei, aşa cum scriu poeţii (o 
dragoste toridă, pentru că tem- 
peratura ei este de aproape 
450*C), că Jupiter este planeta 
expansiunii (alegere destul de 
proastă, atât timp cât planeta 
pare să continue să se con- 
tracte!), că Saturn ar fi astrul 
temperaţiei (de ce nu, atât timp 
cât acolo nu există nici apă, 
nici alcool?). 

Putem crede că fiecare 
astru este un biet suflet agăţat 
pe firmamentul cerului, putem 
crede că ne sunt îngeri păzitori! 
Putem crede ce vrem, dar nu 
putem pretinde că ceea ce cre- 
dem este dovedit de ştiinţă, 
atât timp cât nu este cazul! 

Să nu fim totuşi atât de 
ingraţi: dacă astăzi distanța 
dintre astrologie şi astronomie 
este ca de la... cer la pământ, 
nu același lucru s-a întâmplat 
cu veacuri în urmă. 

După o primă perioadă 
„magică“ a omenirii, astrologia 
a constituit o reacţie necesară. 
La început personajele divi- 
nizate erau foarte apropiate (în 
Olimp) şi foarte capricioase. 
Curând omul şi-a dat seama 
că cerul are alte dimensiuni şi 
că mersul aştrilor este imuabil 
şi, astfel, justiţia divină, asoci- 
ată mişcării perfect regulate a 
aştrilor, trebuia să fie riguroasă 
şi să influențeze Pământul. 
Dovada: ziua şi noaptea, ano- 
timpurile, mareele. 

Cea mai veche tabelă as- 
trologică cunoscută datează 
din mileniul || î.e.n. Ea ne 
spune că babilonienii întrebau 
aştrii pentru a afla care ar fi 
fost momentul cel mai favorabil 
pentru recoltă, pentru con- 
strucţia unui templu, invadarea 
unui teritoriu sau un alt eveni- 
ment public. Configuraţia ceru- 

lui putea anunţa astfel moartea 
unui rege, o foamete, o epi- 
demie etc. Dar în nici un caz 
nu era vorba de a prezice soar- 
ta unui individ în particular. 
Noţiunea de destin individual 
nu avea, de alifel, nici un sens 
în cosmologia tradiţională ba- 
biloniană. Pericolele anunţate 
nu erau inevitabile, ele puteau 
fi îndepărtate prin ritualuri sau 
sacrificii corespunzătoare. 
Astrologia babiloniană era deci 
de caracter esenţial magico- 
religios. 

Alunecarea spre o astrolo- 
gie „individuală“ se face pe 
nesimţite. Primul horoscop per- 
sonal care ne-a parvenit datea- 
ză din anul 419 î.e.n. Astrologia 
practicată de greci, apoi de 
occidentul medieval ar apărea 
ca o sinteză a astrologiei magi- 
co-religioase a babilonienilor şi 
a ştiinţei astronomice greceşti. 

Cele două denumiri, de 
astrologie şi astronomie, au 
încetat să mai fie sinonime 

abia în primii ani ai erei noas- 
tre. Maeştrii de necontestat ai 
astrologiei au fost chaldeenii şi 
egiptenii. Doctrinele lor astro- 
logice au fost preluate de 
greci. În Grecia, astrologia 
este transformată din privilegiu 
de castă într-un bun la înde- 
mâna tuturor. Amestecându-se 
cu vestigiile cultelor orientale, 
ea este asociată practicilor 
magiei, alchimiei şi devine o 
Ştiinţă ocultă, cultivată adesea 
în acelaşi timp cu medicina; 
evreii şi arabii au fost mult timp 
maeştrii ei, transformând arta 
de a întocmi horoscoape într-o 
adevărată industrie. 

În secolul al XIV-lea, as- 
trologia este încă în mare 
vogă: regii aveau astrologi ofi- 
ciali, de exemplu, Nostrada- 
mus - astrologul Caterinei de 
Medici şi al lui Carol al IX-lea. 
Profeţiile celebrelor lui catrene 
sunt expuse într-un limbaj atât 
de _sibilinic, încât şi-au găsit 
de-a lungul anilor cele mai fan- 
teziste interpretări, deşi augurii 
au fost de fiecare dată în per- 
fect dezacord cu ele. 

De fapt, deşertăciunea pre- 
zicerilor astrologice s-a dovedit 
de-a lungul întregii istorii. De 
exemplu, sfârşitul lumii, anun- 
tat de toţi astrologii pentru anul 
1186 (sub pretextul conjuncţiei 


planetelor în Balanţă) sau 
potopul anunţat pentru 1524 
(an de secetă neobişnuită). Nu 
mai puţin faimoase au rămas 
erorile prezicerilor lui Cardan. 
Solicitat în anul 1552 să 
întocmească horoscopul micu- 
lui rege al Angliei, Eduard al 
VI-lea, în vârstă de 15 ani, 
astrologul Cardan a spus că 
prezenţa lui Jupiter în mijlocul 
cerului îi va permite o carieră 
strălucită, iar semnul Leului, 
fiind ascendent, îi va asigura o 
viaţă lungă şi fericită. Dar, la 
nici un an, bietul rege a murit. 
Bietul rege, dar şi bietul 
Cardan, care a trebuit să-şi ex- 
plice eşecul prezicerilor sale 
printr-o lungă disertaţie, care s-ar 
rezuma cam aşa: „Viitorul unei 
persoane slabe nu poate fi 
dedus niciodată dintr-un singur 
horoscop, pentru a ajunge la 
un rezultat bun ar trebui întoc- 
mite horoscoape tuturor persoa- 
nelor cu care a avut de-a face“. 

Nu o dată au fost aduse în 
„favoarea“ astrologiei horoscoa- 
pe întocmite de veritabili astro- 
nomi, ca Tycho Brahe, Kepler 
sau Galielo Galilei. Dar Kepler 
a mărturisit el însuşi că nu poa- 
te fi condamnat cel ce s-a folo- 
sit de „o fiică nebună (astrolo- 
gia) pentru a hrăni o mamă în- 
țeleaptă, dar săracă (astrono- 


mia)“. Şi tot el întreabă: „Dacă 
n-ar fi fost această speranţă 
credulă de a citi viitorul pe cer, 
aţi fi fost oare atât de înţelepţi 
încât să studiaţi astronomia 
pentru ea însăşi?“. 

Într-adevăr, uneori nece- 
sităţile ştiinţei oculte - astrolo- 
gia - au ajutat dezvoltarea ştiin- 
tei adevărate - astronomia. 
Astfel, necesitatea de a cu- 
noaşte ora exactă a naşterii 
marilor personalităţi a contribuit 
la răspândirea rapidă a noilor 
orologii, prin folosirea pendulu- 
lui. Chiar şi vechile metode de 
prezicere a eclipselor şi de sta- 
bilire cu precizie a coordo- 
natelor aştrilor sunt legate tot 
de necesităţile astrologiei. 

Deci Kepler a avut dreptate. 
Şi a avut dreptate şi când a 
scris, cu trei ani înainte de 
moartea sa, în 1627, în prefața 
latină a Tabelelor Rudolphine, 
referindu-se la Tycho Brahe: 
„judecata sa atât de sigură a 
ştiut să distingă efectele aş- 
trilor, care sunt generale, de 
cele ce ar interveni în viaţa indi- 
viduală a oamenilor. Aceasta 
este ceea ce nu înţelege ma- 
joritatea muritorilor, creduli în 
preziceri miraculoase“. 

Şi iată astronomia şi astro- 
logia faţă în faţă. Nimeni nu şi-a 
pus vreodată întrebarea dacă 


astronomia este o ştiinţă. Dar 
astrologia? 

Ei bine, tocmai aici constă 
pericolul ca această ştiinţă 
ocultă să-i câştige chiar şi pe 
cei mai puţin creduli, dar igno- 
ranţi în ale astronomiei: poleiala 
de ştiinţă cu care este acoperită 
astrologia azi. Răspândirea in- 
credibilă a horoscoapelor com- 
puterizate, aşa-zisele „manua- 
le“, „legi“, „metode“, chiar şi ape- 
lul din ce în ce mai insistent la 
contribuţiile astronomiei sau la 
afirmaţiile favorabile ale unor 
oameni de ştiinţă sunt tot atâtea 
modalităţi de a lăsa impresia că 
astrologia este o ştiinţă. 

Sunt foarte multe aspecte 
ale astrologiei care ar putea fi 
puse în discuţie. Nici măcar 
semnele Zodiacului nu mai 
sunt considerate ca altădată. 
Astrologii moderni încearcă să 
separe diversele influenţe şi să 
pună în evidenţă statistici pre- 
cise, fără a aduce prin aceasta 
argumente în favoarea astrolo- 
giei ca ştiinţă. Acesta este şi 
motivul pentru care ei ape- 
lează tot mai des la profeția as- 
trologică. Ea găseşte teren fer- 
til în realele exigente de a re- 
duce nesiguranța fiecărui indi- 
vid şi a unor întregi grupuri so- 
ciale, de a controla evenimen- 
tele care au loc şi de a preve- 
dea un viitor, adeseori nesigur. 

Este cert că o dezbatere pe 
această temă, cu argumente 
pro şi contra, din partea astro- 
nomilor şi astrologilor şi, în 
fond, a oricărui om de bună cre- 
dinţă, nu poate fi decât benefică 
într-o perioadă atât de tulbure 
pentru oameni. Şi numai în 
urma unei astfel de dezbateri 
putem spune că suntem liberi 
de a crede în ceva. În ce anu- 
me? Care este adevărul? lată 
ce trebuie să fie demonstrat. 


Dr. MAGDA STAVINSCHI 

fața 
ei, un râu acoperit de plante 
mari, plutitoare, pe care nu 
le cunoşteam. Traversând 
canalul, un covor persan legată de 
superb se întindea, din lo- faptul că traversând cana- 
cul în care eram, până la lul pe covor, acesta nu s-a şi obținere de biomasă de 
picioarele piramidei. In scufundat...“ la Piteşti-Argeş. 
STIINTA SI TEHNICA  -ctombrenoiembre 1999 


Personajul care a aprobat şi 
susţinut realizarea piramidei a 
apărut şi în realitate, aşa cum l- 
am văzut - un personaj foarte 
important în luarea deciziilor. 
Din discuţiile purtate în cercul 
nostru de specialişti în do- 
meniul comunicării structurilor 
vii, o concluzie certă s-a con- 
turat de-a lungul timpului, şi 
anume că suntem totuşi, la ve- 
nirea noastră pe lume, dotați cu 
un program pe care îl putem 
sau nu realiza, depinzând de 
noi şi de descifrarea mesajului 
iniţial. 

Cele trei piramide mici, ex- 
perimentale, de la Târgu-Mu- 
reş, Turnu- Severin şi Bistriţa, 
aceasta din urmă declanşând 
programul instalaţiilor turn tip 
piramidă, au pregătit în fond un 
nou domeniu de cercetare şi 
economie. Dovadă, cercetările 
au dus la fundamentarea feno- 
menelor care caracterizează 
efectul de priamidă, obținându- 
se chiar o serie de rezultate in- 
edite în vizualizarea energiilor, 
în studiul cristalizării, al creş- 
terii planetelor şi efectelor fizice 
asupra apei, în privinţa punerii 
în evidenţă a ionizării aerului în 
anumite momente, cu influenţă 
asupra stării de sănătate a 
oamenilor etc. 

Domeniul cel mai apreciat 
pe plan internaţional a fost 
acela al epurării apelor uzate 
orăşeneşti,  agrozootehnice, 


ape rezultate din industria ali- 
metnară, minieră ş.a. Aceste 
cercetări s-au finalizat în peste 
25 de brevete, 30 de medalii de 
aur şi argint în diferite ţări 
europene, în anii 1992-1998, 
Marele Premiu al Salonului de 
Inventică de la Jena, 1992 şi 
Medalia de Aur OMPI - Belgia, 
1992, lor fiindu-le dedicate im- 
portante manifestări ştiinţifice, 
cercetările continuând, în pre- 
zent, la Bucureşti, Constanţa şi 
în alte locuri din țară. 

După cum, probabil, aţi aflat 
sau bănuiţi, efectul de piramidă 
este, de fapt, un efect de 
formă. ÎI cunoaştem printre al- 
tele ca efect de mumificare. În 
priamidă se schimbă calitatea 
apei, se deshidratează toate 
organismele introduse acolo... 
Dacă ne gândim bine, o „va- 
riantă“ a acestui efect o găsim 
aplicată în Maramureş, unde 
fânul se depozitează în forma 
unei piramide sprijinite pe patru 
stâlpi. Pe măsură ce se mic- 
şorează cantitatea de fân, aco- 
perişul coboară. Noi am con- 
struit aceeaşi piramidă şi am 
dipus în interior plante, printr- 
un sistem de canale. În loc să 
aşteptăm însă ca plantele să 
se deshidrateze, noi le-am dat 
tot timpul apă. În aceată si- 
tuaţie, procesul de evapo-tran- 
spiraţie şi cel de sucţiune prin 
rădăcini (un fenomen obşinuit 
la plante) s-au accelerat sub 


incidenţa efectului de piramidă: 
a crescut metabolismul, sucţio- 
narea elementelor poluante (ca- 
re pentru plante sunt elemente 
de structură - doar pentru noi 
sunt poluante, când se găsesc 
în cantităţi mari în apă). Con- 
secinţa? Are loc mărirea bio- 
masei vegetale - pentru că 
plantele... „au ce mânca“. 

Această biomasă poate fi 
folosită în hrana animalelor 
(atunci când nu este toxică), ca 
sursă de pigmenţi în industria 
farmaceutică, drept sursă de 
principii active etc. 

Un lucru cu totul remarcabil 
este faptul că în interiorul pi- 
ramidei se poate pune în evi- 
denţă - în câmp infraroşu, ca 
imagine pe hârtie fotografică, 
folosind raze X - o formă ase- 
mănătoare cu dubla spirală a 
ADN. Şi cercetările s-au întors 
din nou în laborator, consta- 
tându-se că plantele care cresc 
în piramidă au cu aproximativ 
30% mai mulţi acizi nucleici de- 
cât sistemul-martor. Acest lu- 
cru confirmă ideea că piramida 
joacă rolul unui sistem energo- 
informaţional, stabilind o relaţie 
directă, prin rezonanţă, între 
structurile vii sau nevii şi mo: 
delul informaţional din câmpul 
fundamental (despre care au 
vorbit încă din 1979 acad. Mi- 
hai Drăgănescu şi conf. dr. 
Dumitru Constantin). O noţiune 
pe care rămâne încă să o pre- 
cizăm. Cercetările efectuate 
sugerează că acest câmp fun- 
damental şi-ar avea originea în 
pământ, în Terra - normator al 
Sistemului nostru Solar. 


Visul meu a devenit 
realitate - unele întrebările mai 
persistă. Cine determină apa- 
riția imaginilor-vise? Cine ne 
introduce „fişele“ de program la 
naştere? Cine ştie cu mult 
înainte ceea ce se va realiza? 


MARIOARA GODEANU 

agia este un termen 
ia tot mai mult folosit în 

cele mai diverse con- 
texte. „Magia unei nopţi de 
vară“, „magia dragostei“ sunt 
unele dintre expresiile care se 
referă la sensul figurat al 
acestui atât de generos 
cuvânt. În sensul tehnic, 
auzim tot mai frecvent (trebuie 
să recunosc, în cele mai inso- 
lite contexte - de la clipuri stu- 
pide publicitare la o abundență 
de cărți, unele de ţinută 
„Ştiinţifică“ foarte discutabilă!) 
termeni ca „magie albă“ (şi 
unii zic că este benefică) sau 
„magie neagră“ (să vă feriti, 
zic alţii!), folosiţi ca panaceu 
pentru problemele noastre de 
zi cu zi. Pe care unii - din 
necunoaştere sau slăbiciune - 

le ridicăm la nivel de catas- 
trofe cosmice. Biblia însăşi ne 
oferă o superbă derivație a 
acestui termen, personificat 
de cei trei magi de la răsărit, 
care, ghidaţi de misterioasa 
stea, vin să vadă Minunea. In 
sfârşit, magicieni de calibre 
diferite au animat poveştile 
evului mediu - pe nedrept con- 
siderat întunecat - şi, mulţi din- 
tre ei, în formulă modernă sau 
comercială, animă cu graţie 
spectacolele de circ sau fac 
adevărate showuri. 

Ce conotaţii poate avea 
magia în era informaţiei? 
Mister? Necunoscutul care 
prinde contur? Energia miste- 
fioasă captată de unii, ridi- 
culizată de alţii, dar la îndemâ- 
na celor care cred în ea? Este 
magia un apanaj interior sau 
unul exterior ființei umane? 
Este fluid energetic - negativ 
sau pozitiv - care te înconjoară 
pur şi simplu sau pe care poţi 
să îl captezi prin propria 
voinţă? Este doar „informaţia 
lipsă“ care ne-ar ajuta să 
înțelegem mai bine sensul 
vieţii şi motivele pentru care 
poposim din când în când pe 
planetă? Nu suntem atât de 
inconştienţi sau  neştiutori 
încât să avem ambiția să 
putem răspunde acestor 


întrebări. Întrebările şi, poate 
uneori şi răspunsurile, au con- 
stituit mândria marilor biblio- 
teci (unele arse între timp...), 


cazna de milenii a marilor 
iniţiaţi (vezi Edouard Shure - o 
magnifică lucrare dedicată 
Marilor iniţiaţi) și marilor filo- 
zofi, precum şi strădaniile 
tuturor marilor religii, acestea 
având drept scop să ne lu- 
mineze puţin şi să ne dea 
unele soluţii de viață pentru 
modesta noastră trecere... 
Aşadar, Doamne fereşte, 
nu îmi propun răspunsuri. Nu 
am cum. Îmi propun doar 
conştientizarea întrebărilor şi 
adăugarea unora noi, având în 
vedere epoca pe care o trăim, 
numită de unii „era informaţiei“ 
sau „era informațională“. 


Putem detecta ceva magic în 
acest domeniu? Dacă da, 
unde? Vom încerca un posibil 
răspuns care este, de fapt, şi o 
provocare pentru alţii care au 
răspunsuri mai bune. Noi 
zicem că această tehnologie 
(scuzaţi cuvântul ce pare rupt 
din context) are multă magie 
conținută în ea. La primul nivel 
este magia „necunoscutului“, 
a ecranului care se deschide 
ca o fereastră spre lume. 
Aceasta nu este o 
metaforă de dragul metaforei, 
este un adevăr pe care îl 
cunosc toţi cei care utilizează 
cât de cât frecvent Internetul. 
(Tot ceea ce scriu în aceste 
câteva rânduri se referă 
EXCLUSIV la folosirea pozi- 
tivă a acestei „lumi“ şi nu la 


octombrie/noiembrie 1999 


aspectele ei negative - însin- 
gurarea, manipularea, violen- 
ta, pornografia şi altele care, 
pentru a păstra nota modestu- 
lui nostru eseu, ar intra mai 
degrabă la capitolul „magie 
neagră“, atât în sens figurat, 
cât şi, poate, în sensul propriu, 
dată fiind influenţa nefastă 
asupra subconştientului şi a 
energiilor primare negative pe 
care le poate trezi!) 

Vorbim astăzi de o lume 
virtuală, de o realitate virtuală, 
în care poţi să faci multe 
lucruri: să înveţi, să lucrezi la 
mare distanță, să te docu- 
mentezi, să fii erou de poveste 
în cyberspace, să comunici, 
să discerni, să alegi, în ultimă 
instanţă, să fii prezent doar cu 
gândul şi imaginaţia acolo 
unde fizic este de multe ori 
greu să fii, dacă nu chiar 
imposibil. Este aceasta o 
magie? Mai bine zis: este 
aceasta una dintre formele 
magiei moderne în era infor- 
maţiei? Exclude această 
magie modernă vraja cuvântu- 
lui vechi? Eu cred că nu. 
Lumea virtuală, navigarea (la 
propriu) pe site-urile din 
Internet, crearea celor mai 
incredibile efecte speciale (şi 
multe filme moderne o demon- 
strează) atribuite realităţii vir- 
tuale (şi exemple sunt nenu- 
mărate) constituie reinven- 
tarea poveştilor în care - prin 
magia computerului - avem 
impresia că PUTEM da viaţă 
vechilor poveşti şi suntem 
„parte“ din magie . Şi mă 
întreb din nou: este aceasta o 
noua formă de magie? Răs- 
punsul este DA, cu o singură 
condiție: să acceptăm privi- 
legiul şi darul - pentru unii care 
sunt binecuvântaţi cu acesta - 
de a ne păstra intactă dorinţa 
MAGICĂ a copilăriei, aceea ca 
MAGIA SĂ EXISTE. 


MIHAELA GORODCOV 

A ncheiem aici primul 
t dosar (nu cred că a mai 

existat până acum o 
asemenea încercare în 
presa noastră ştiinţifică sau 
de popularizare a ştiinţei) 
dedicat relaţiei între ştiinţă 
şi magie - dacă, s-ar putea 
să spuneţi, se poate vorbi 
despre aşa ceva. Nu ne-am 
propus nici să epuizăm 
subiectul, nici să dăm 
răspunsuri „definitive“. Am 
fi bucuroşi dacă am fi reuşit 
să vă facem să (vă) puneţi 
câteva întrebări, eventual în 
plus faţă de cele ge vă 
preocupă. 

O asemenea Durere, 
generată de însuşi acest 
ciclu de articole, îmi permit 
să v-o propun eu: este/era 
nevoie de discutat despre o 
asemenea legătură între 
două domenii aparent 
cum este cazul 
magiei şi ştiinţei? 

De ce pun această între- 
bare? Nu întotdeauna 
oamenii de ştiinţă sunt 
dispuşi să se „deschidă“ 
spre subiecte, probleme 
sau chiar întrebări aflate 
cumva dincolo de fron- 


_tierele convenite ale dome- 


* d lui 
“ anvingere. alteori dintr-o 
anumită jenă la gândul că 

lor. Uneori din 


ar putea părea ridicoli. Şi 
cred că trebuie spus că ati- 
tudinea lor este explica- 
bilă, dacă nu neapărat jus- 
tificabilă. Raționamentul 
ştiinţific are legi bine defi- 
nite și, din partea celor care 
îl practică, există o indis- 
cutabilă reţinere, dacă nu 
chiar teamă, de a se aventu- 
ra în direcţii şi pe terenuri 
ȘTIINȚĂ ȘI TEHNICĂ 


care nu se conformează cu 


ceea ce ştiu sau bănuiesc. 
Aflat recent la București, 
profesorul Antonino Zichi- 
chi, unul dintre marii fizi- 
cieni ai secolului, relua o 
veche idee a sa, şi anume 
că ştiinţa modernă, așa 
cum o cunoaştem noi 
astăzi, este „descoperirea“ 
lui Galileo Galilei. Şi 
trăsătura sa fundamentală, 
definitorie, este repro- 
ductibilitatea actului experi- 
mental: dacă repet o anume 
experiență în aceleaşi 
condiţii în care ea a fost 
efectuată de un alt 
cercetător şi respectând 
acelaşi protocol experimen- 
tal, trebuie să ebţin acelaşi 
rezultat. De aici provine 
forța ştiinţei. Oricine poate 
„verifica“ pe oricine altcine- 
va. Ceea ce pare să excludă 
orice semnificaţie specială, 
personală, care poate fi 
atribuită cercetătorului în 
sine. Ceea ce pare să 
excludă orice legătură între 
ştiinţă şi magie. Dar tot pro- 
fesorul Zichichi, în aceeași 
discuţie, pe care o vom 
publica în curând în revista 
noastră, mai spune un 
lucru absolut extraordinar: 
după atâta timp de când 
„facem“ ştiinţă, oare „am 
înțeles tot ce era de 
înţeles“? Dar „dincolo“ de 
acest „tot ce este de 
înţeles“? Poate că nu 
sunteţi „fanii“ OZN-urilor. 
Dar „magia“ Internetului? 
Dar performanţele atât de 
aparte ale piramidelor 
funcționând deja și la noi? 
Dar starea cu totul specială 


în care „intră“ un cercetător 

aflat în pragul unei des- 
coperiri experimentale sau 
teoretice? Dar atâtea expe- 
rimente, care în condiții 
aparent identice uneori reu- 
şesc, alteori nu? 

A fost o vreme în istoria 
omenirii când „simpla“ pre- 
lucrare a metalelor era privi- 
tă ca un act magic, dacă nu 
cumva unul vrăjitoresc. De 
atunci încoace, acei oameni, 
care descopereau pentru 
prima oară fascinația lucru- 
lui cu metale şi cu diferite 
met au generat două 

j familii de urmaşi: cei 
é au conceput metode 
de permanentă monitoriza- 
re şi verificare a rezultatelor 
şi care şi-au „deschis“ cer- 
cetările spre toţi cei dispuși 
să înveţe şi să le continue 
eforturile şi, pe de altă parte, 
cei care au adoptat o atitu- 
dine „ezoterică“, apărându-- - 
şi multul sau puţinul pe care 
îl aflau sub pecetea secretu- 
lui. Scopul lor fundamental 
era acelaşi. Meto-da pe care 
au ales-o - omul este, în 
definitiv, liber să aleagă şi 
stăpân pe gândurile sale - a 
fost diferită pentru fiecare g3 
dintre ei. Primii sunt oa- 
menii de ştiinţă de a 
Ceilalți - magicienii din 
timpurile. 

Astăzi ştim, cu adevărat, 
prea multe pentru a înţelege 
cât mai avem încă de aflat 
şi, aş îndrăzni eu să spun, 
pentru a ne mai permite să 
neglijăm orice altă sursă de 
informaţie, de cunoaştere 
şi/sau orice altă veche- 
nouă metodă şi posibilitate 
de cercetare. 


ANDREI DOROBANŢU 

Sînziana Popescu 

Între fizic şi psihic 
Voichița Domăneanţu 
Copilăria mică 

loana Camelia Petrovici 
Provocarea tehnicii 
Ovidiu Bojor 

Fitoterapia modernă 
Voichița Domăneanţu 


Strategiile uimitoarelor 
dafnii 


be 


şi psihic 


Ştim, din păcate, atât de 
puține despre noi înşine 
încât, de prea multe ori, 
avântându-ne pe tărâmul 
spinos al autocunoaşterii 
suntem tentaţi să cântărim 
prea mult, să împărțim, să 
clasificăm neîncetat sau, 
mult mai grav, să ne 
privim trupul şi mentalul 
ca pe două entităţi 
distincte. Şi fiindcă 

de atâtea ori uităm 

să ne detaşăm, 

pentru a contempla 

cu minuţiozitate „întregul“, 
rămânem, bineînţeles, 
neputincioşi în faţa 
durerilor noastre. Aceste 
rânduri îşi propun să 
aducă faţă în faţă ruina 
trupului şi spiritul bolnav, 
invitându-vă la o plimbare 
pe marginea unui drum 
circular, aidoma miticului 
şarpe babilonian care 

îşi înghite coada. 


La 


Ce se știe... 

Este cunoscut faptul că 
depresia este una dintre cele 
mai comune probleme psiho- 
logice, care afectează aproa- 
pe orice gând sau experienţă 
personală. Pentru cei mai 
puţini avizaţi, dar interesaţi de 
această problemă, decretată 
de mult ca „socială“, Institutul 
Naţional pentru Boli Mintale 
din SUA ne informează că ea 
cauzează trei mari tipuri de 
modificări - în gândire, în viața 
sentimentală a individului şi în 
comportamentul acestuia. 

Printre modificările gândirii 
se numără tulburările de con- 
centrare, tulburările memoriei 
de scurtă durată, gândurile 
negative, pesimismul, vina 
excesivă, autocritica extremă, 
conducând şi la o serie de pro- 
bleme majore înregistrate în 
luarea deciziilor. Modificările 
survenite în viața sentimentală 
constau în tristețea nemoti- 
vată, apatia, alături de imposi- 
bilitatea de a găsi plăcerea în 
activităţi care altă dată se situ- 

„planul fizic 
„şi cel mental 


“ne cuprind finis. 


ce ne priva 

una din stå 
cealaltă 

din dreapta, 
reverberându-ne 
mişcările 

la infinit. 


au „în topul“ preferințelor per- 
sonale ale individului. În pri- 
vinta modificărilor comporta- 
mentale, înregistrate în cazul 
pacienților depresivi, putem 
spune că supremaţia o deţin 
plânsul excesiv, gândurile sin- 
ucigaşe, scăderea apetitului 
sexual şi neglijenta igienei per- 
sonale. 

De asemenea, vă mai este 
cunoscută şi cauza acestei 
afecţiuni, sau ceea ce medicii 
preferă să numescă „etiopato- 
genia“ depresiei. Probabil aţi 
auzit vorbindu-se în depresie 
de imbalanţa chimică, care 
sugerează că această boală 
nu are cauze psihologice. 
Oricum, toate problemele psi- 
hologice au unele manifestări 
psihice şi toate bolile psihice 
dau, de asemenea, probleme 
psihologice. Unele tipuri de 
depresie par să apară în fa- 
milii, sugerând o anumită vul- 
nerabilitate biologică, de sor- 
ginte genetică, aceasta fiind, 
se pare, cauza bolii bipolare. 
În plus, factorii adiţionali, cum 
ar fi stresul, pierderea unui 


membru al familiei, problemele 
cu anturajul, tensiunea la locul 
de muncă, crizele familiale 
sau alte schimbări nedorite 
apărute pe parcursul vieţii se 
alătură  sus-amintitei imba- 
lante, declanşând această 
boală. 


Ce se ignoră... 

Deşi s-au realizat nume- 
roase studii referitoare la im- 
pactul social pe termen lung al 
bolii depresive, în general a 
fost acordată mult mai puţină 
atenţie consecinţelor fizice ale 
maladiei. Există totuşi date 
importante care indică că 
aceste consecinţe ale depre- 
siei sunt departe de a fi 
benigne. Un interes deosebit 
s-a manifestat, recent, în pri- 
vinţa evaluării riscului de boală 
coronariană şi a impactului 
asupra densităţii mineral-osoa- 
se a pacienţilor suferind de 
depresie. 

Un studiu prospectiv, rea- 
lizat pe o perioadă de 55 de 
ani, care a examinat relaţia 
dintre afecțiunile psihice şi 
sănătatea fizică pe un lot de 
subiecți de sex masculin, a 
evidenţiat - net - efectele noci- 
ve ale depresiei. Din 273 de 
bărbaţi sănătoşi, recrutaţi la 
admiterea în colegiu şi re- 
examinaţi la vârsta de 70 de 
ani, 45% dintre cei care pre- 
zentaseră un episod depresiv 
erau decedați în momentul re- 
examinării, comparativ cu nu- 
mai 5% dintre cei care avu- 
seseră o stare psihică norma- 
lă. Diferenţele înregistrate în 
privinţa longevităţii nu au putut 
fi explicate prin consumul de 
ţigări, dietă sau ingestia de 
alcool. Într-un studiu similar, 
realizat pe o perioadă de 35 
de ani, cuprinzând 1 189 su- 
biecţi de sex masculin, candi- 
daţi la admiterea în facultate, 
Ford şi colaboratorii au arătat 
că depresia majoră a crescut 
riscul de boală coronariană, 


media intervalului de timp 
scurs între diagnosticarea 
depresiei şi prima raportare a 
bolii cardiovasculare fiind de 
10 ani. 

Un studiu epidemiologic 
zonal, realizat în Baltimore pe 
un eşantion de 155 de subiecţi 
sănătoşi, utilizându-se criterii 
moderne de diagnosticare a 
depresiei, a indicat faptul că 
după un episod de depresie 
majoră, riscul de infarct mio- 
cardic creşte de patru până la 
cinci ori, deşi restul factorilor 
de risc medicali (fumat, con- 
sum de alcool, droguri) s-au 
dovedit a avea o pondere 
nesemnificativă. La persoa- 
nele care prezintă forme sub- 
clinice de depresie, dar care 
nu au îndeplinit niciodată cri- 
teriile pentru depresie majoră, 
riscul de infarct a apărut a fi 
doar de două ori mai mare. 

În mod asemănător, au 
fost obţinute date foarte 
exacte cu privire la densitatea 
minerală osoasă. Un studiu 
preliminar asupra pacienţilor 
cu depresie, realizat de Swei- 
ger şi colaboratorii, a demon- 
strat scăderea densităţii mi- 
nerale, măsurată prin tomo- 
grafie computerizată, la nivelul 
coloanei vertebrale lombare. 
Douăzeci şi patru de femei 
care prezentau antecedente 
de depresie majoră au fost 
selectate în funcţie de vârstă, 
de indicele masei corporale şi 
de statusul menopauza, fiind 
excluse persoanele care pre- 
zentau factori de risc pentru 


Femeile 


densitatea osoasă. 
depresive aveau densitatea 
osoasă scăzută, atât în va- 
loare absolută, cât şi folosind 


derivații faţă de valoarea 
maximă estimată pentru para- 
metrul respectiv. De exemplu, 
la nivelul capului femural, s-a 
evidenţiat o scădere a den- 
sităţii osoase cu 10-14%. 
Nivelul osteocalcinei serice 
(un indicator al osteosintezei) 
a fost scăzut la aceste femei, 
iar excreţia urinară de cortizon 
liber a prezentat valori cres- 
cute. Scăderea densităţii 
osoase cu 10% creşte rata 
fracturilor cu peste 40%, pe o 
perioadă de peste 10 ani. lar, 
o dată scăzută, este dificilă 
refacerea acestei densități, 
ținând cont de natura recu- 
rentă a depresiei, efectele 
asupra osului fiind în acest fel 
cumulative şi deloc neglijabile. 

Fiindcă dorinţa de a induce 


panica în sufletele dumnea- 
voastră răbdătoare este 

departe de intenţiile noastre, 
ne vom opri aici cu depresia, 
sperând că, prin intermediul 
celor câteva exemple, am 
reuşit să vă dezvăluim o latură 
ceva mai puţin cunoscută a 
dezastruoaselor consecinţe 
determinate de această tulbu- 
rare psihică, aparent atât de 
banală - şi anume implicaţiile 
sale pe plan fizic (biologic), din 
nefericire prea mult timp igno- 
rate... 


PTSD - o cale de 
intoarcere 


Dacă în primele paragrafe 
v-am invitat într-o incursiune 
având drept punct de plecare 
spiritul maladaptativ al depre- 
sivului şi am ajuns la îngri- 
jorătoarele consecințe fizice 
ale acestei boli, vom căuta în 
continuare ca, pornind de la 
traumele fizice suferite de indi- 
vizi iniţial „normali“, să reve- 
nim, pentru a închide cercul, 
pe tărâmul mentalului alterat 
de traumele fizice la care sunt 
supuşi indivizii. 

Sindromul posttraumatic 
(PTSD) nu este o noutate. 
Manifestările lui clinice sunt 
atestate în publicaţiile de spe- 
cialitate de multă vreme. Ceea 
ce s-a schimbat totuşi este 
numele. Afecţiunea a fost 
descrisă pentru prima dată 
într-un papirus egiptean antic, 
apoi de către Homer, 
Shakespeare şi mulţi alţi autori 
importanţi. Samuel Peps a 
prezentat simptome de PTSD 
după incendiul Londrei. 
Charles Dickens a fost afectat, 
după ce a fost victima unui 
accident pe calea ferată. 
Termenul de PTSD (post-trau- 
matic stress disorder) a apărut 
pentru prima dată în 1980, în 
American Diagnostic and 
Statistical Manual lll, când a 
fost utilizat pentru a descrie 
simptomele observate la ve- 
teranii combatanți în Vietnam. 

În loc de definiție 


PTSD este o afecţiune 
parţial invalidantă care afec- 
tează toate grupele de vârstă 
şi constă în retrăirea unui 
eveniment traumatizant (răz- 
boi, cutremur, inundație, viol, 
experienţă traumatică în copi- 
lărie) în memorie şi în vise, 
retrăire însoţită de pierderi de 
scurtă durată ale memoriei, 
indiferenţă,  perturbări ale 
somnului şi anxietate. Simp- 
tome, precum amintirile ne- 
dorite şi flashback-urile fac 
parte din răspunsul normal la 
stresul posttraumatic şi se 
consideră patologice doar 
atunci când frecvența, durata 
sau intensitatea lor devin 
excesive. 

Din păcate, nu există un 
consens cu privire la limitele 
normalului, deci la punctul din 
care ar trebui început trata- 
mentul. De exemplu, simp- 
tomele stresului posttraumatic 
„devin PTSD“ după o lună, în 
timp ce o reacţie pronunţată la 
doliu trebuie să dureze cel 
puţin 6 luni înainte de a fi 
declarată patologică. 

Se apreciază că 40% din 
populaţie suferă, la un mo- 
ment dat, evenimente trauma- 
tizante suficient de severe 
pentru a fi încadrate în criteri- 
ile diagnostice pentru PTSD. 
Studiile  populaţionale su- 
gerează că 1-2% din populaţie 
suferă de PTSD instituit. Pre- 
valența globală ar putea atin- 
ge 10%. La veteranii comba- 
tanţi, aceeaşi prevalenţă de- 
păşeşte 31%. Printre foştii 
combatanți ai războiului din 
Golf, procentul celor care pre- 
zintă cel puţin unele simptome 
de PTSD atinge 50%. Printre 
civili, o frecvenţă asemănă- 
toare a PTSD se întâlneşte la 
victimele atacurilor teroriste, 
dezastrelor sau accidentelor 
grave, precum şi ale tâlhăriilor 
şi violurilor. 

Cutremurele din 
Turcia - un nefericit 
laborator 


Recentele cutremure înre- 
gistrate în Turcia în lunile 
august şi septembrie au fost, 
după cum se ştie, de o gravi- 
tate extremă, iar efectele re- 
simţite de populaţie sunt din 
nefericire  incomensurabile, 
durabilitatea lor părând să 
depăşească ordinul anilor. 
Deja psihiatrii turci au raportat 
o rată foarte crescută' de 
„depresii recesive“ în decursul 
cutremurelor. Cazurile de 
PTSD înregistrate până în 
prezent sunt cuprinse între 32 
şi 60% dintre adulți şi 26-95% 
dintre copiii studiați în timpul 
calamităţilor. 

Permanentizarea simpto- 
matologiei şocului posttrau- 
matic a fost remarcată în spe- 
cial la cei cu o rată ridicată de 
expunere şi multiple trauma- 
tisme, la cei care prezentau 
pierderi ale unor rude sau 
pierderi materiale importante, 
precum şi la persoanele în 
vârstă şi, bineînţeles, la cei 
care prezentau anumite tul- 
burări psihice în antecedente. 

Frica şi panica au fost cele 
mai comune efecte. Ingrijo- 
rarea legată de membrii fami- 
liei, sentimentul inutilităţii vieţii 
şi tristețea legată de morţi au 
fost trăite de aproximativ 25% 
dintre cei studiaţi. Majoritatea 
supraviețţuitorilor unor eveni- 
mete similare (cum ar fi seis- 
mul de 6,8 grade pe scara 
Richter, din 13 martie 1992 - 
Erzincan, Turcia) au afirmat că 
aceste tulburări emoţionale îi 
mai deranjau încă chiar şi 
după 6 luni de la producerea 
evenimentului. 

Pentru restabilirea supra- 
vieţuitorilor, pe lângă tratarea 
corespunzătoare a rănilor sau 
fracturilor, s-a aplicat şi psiho- 
terapia dinamică, vizându-se 


redresarea psihicului tulburat. 
Metoda constă în interpretarea 
simptomelor pacientului în 
contextul istoricului şi al expe- 
rienţei de viaţă a acestuia, 
recomandată intens în special 
victimelor care au suferit trau- 
matisme multiple. Eficacitatea 
metodei este însă dificil de 
evaluat. 

Pe de altă parte, tehnicile 
cognitive şi intervenţiile com- 
portamentale bazate pe ex- 
punere sunt mult mai populare 
şi au o eficacitate dovedită. Un 
exemplu este desensibilizarea 
prin intermediul benzii audio, 
metodă în care pacientul 


descrie în scris, detaliat, nu 
numai evenimentul în sine, ci 
şi sentimentele, imaginile, su- 
netele şi mirosurile din acele 
momente. Totul se înregis- 


PTSD constă în retrăirea 
unui eveniment 
traumatizant (război, 
cutremur, inundație, viol), 
însoțită de pierderi 

ale memoriei, indiferenţă, 
tulburări ale somnului 

şi anxietate. 


trează apoi pe o bandă audio, 
pe care pacientul o va asculta 
în mod repetat. S-a dovedit că 
această metodă ameliorează 
în 2-3 săptămâni simptomele 
de hiperexcitabilitate. 

Metoda desensibilizării şi 
reprocesării mişcărilor oculare 
(EMDR - eye movement 
desensitisation and reprocess- 
ing), nou apărută, pretinde că 
ameliorează rapid simptomele 
PTSD. Pacientul îşi aminteşte 
evenimentele traumatice, exe- 
cutând în acelaşi timp mişcări 
oculare rapide şi sacadate. 
Mecanismul EMDR rămâne 
neclar şi, până în prezent, nu 
s-au efectuat studii rando- 
mizate, adecvat controlate, 
care să sprijine afirmaţiile sus- 
ținătorilor metodei. 


Tratamentul medicamen- 
tos, deşi înlătură unele dintre 
simptome, în general pro- 
bează o eficacitate mai mică 
în comparaţie cu psihoterapia, 
cu care trebuie întotdeauna 
combinat. El tinde spre o efi- 
cacitate maximă în cazul unui 
PTSD acut şi este deosebit de 
benefic în reducerea unor simp- 
tome, cum ar fi coşmarurile şi 
gândurile intrusive. Cele mai 
recomandabile sunt medica- 
mentele care acţionează 
asupra sistemului neurotrans- 
miţătorilor central serotoniner- 
gici. Este vorba de antidepre- 
sive _triciclice, cum ar fi imi- 
pramina, inhibitorii de mono- 
aminoxidază (MAO), cum ar fi 
fenilzina şi inhibitorii selectivi 
de serotonină, ca fluxerutinul. 
Spre deosebire de cazul 
tratării depresiei, în PTSD se 
folosesc doze mult mai mari, 
administrarea medicamentelor 
fiind totodată şi mult mai 
îndelungată, depăşind adesea 
un an de zile. 


În concluzie... 

„„„planul fizic şi cel mental 
ne cuprind fiinţa aidoma a 
două oglinzi paralele ce ne 
privesc, una din stânga, 
cealaltă din dreapta, rever- 
berându-ne mişcările la infinit. 
Nu există gând care să nu 
încreţească suprafața sti- 
cloasă a oglinzii planului fizic, 
după cum nu există gest care 
să treacă neobservat în 
adâncimile de smarald ale 
oglinzii planului mental. Atenti 
la unul şi la celălalt, conform 
dictonului antic, trebuie să 
găsim calea de mijloc, fără ne 
a apropia sau îndepărta exce- 
siv de ale trupului sau ale 
minţii. 


Dr. SÂNZIANA POPESCU 

În Occident, acum 
şi la noi, există 
alimente 
produse 
industrial 
destinate celor 
mici. Oferă 

ele o securitate 
maximă? 

Da, răspund 
specialiştii, 
adăugând 

însă că aceştia 
au nevoie 

şi de laptele 
matern 

şi de minerale. 


Atenție la excesul 
de proteine! 


Într-adevăr, mamele au 
tendința să acorde o mare 
atenţie proteinelor, conside- 
rând carnea un factor esenţial 
în creştere. Astfel, unele sta- 
tistici din Europa arată că la 
vârsta de 10 luni micuţii 
primesc circa 20% proteine şi 
mai puţin de 30% lipide, în 
timp ce laptele matern, ali- 
mentul ideal, conţine 50% lipi- 
de. La 2 ani, 16,5% din ener- 
gie este furnizată de proteine, 
în loc de 5-6% cât recomandă 
specialiştii şi, de asemenea, 
lipidele sunt prea puţine. Or, 
grăsimile nu trebuie diminuate 
la începutul vieţii. Ulterior, ele 
vor fi reduse progresiv în be- 
neficiul proteinelor, excesul 
acestora din urmă în primii ani 
sporind riscul instalării obe- 
zităţii mai târziu. 

Alăptarea 
se recomandă 
și după 6 luni 


Introducerea alimentelor 
diversificate nu ar trebui să 
stopeze alăptarea, care - ideal 
- ar fi bine să însoţească primul 

an de viaţă, micuţii hrăniţi ast- 
fel cunoscând o mai bună dez- 
voltare cerebrală. De altfel s-a 
constatat că ei sunt mult mai 
rar bolnavi de diaree, otită, 
meningită, alergie, diabet. 


Copiii au nevoie de 
calciu și magneziu 

În primele luni de viaţă, be- 

beluşii sunt capabili să absoar- 


octombrie/noiembrie 1999 


bă, fără nici un pericol, calciul şi 
magneziul, două minerale ex- 
trem de importante pentru creş- 
tere şi sănătate. Aşadar, lor li se 
recomandă o apă moderat mi- 
neralizată şi nu una plată. 

O altă idee eronată este că 
pâinea completă nu trebuie 
introdusă în alimentaţie înainte 
de 7 ani. În schimb, cartofii 
prăjiţi şi prăjiturile sunt admise 


după 18 luni! Atenţie! Din cele 
zece cauze principale ce pro- 
voacă mortalitatea la vârsta 
adultă cel puţin cinci au 
legătură cu practicile ali- 
mentare din copilărie. Şi prin- 
tre ele menţionăm folosirea 
alimentelor rafinate, care con- 
tribuie, se ştie, la apariţia unor 
deficienţe de vitamine, mi- 
nerale, fibre şi, de asemenea, 
la creşterea riscului apariţiei 
diabetului şi a cancerelor. 


Pâinea completă, ce poate 
fi introdusă în alimentaţie 
înainte de 2 ani, ar trebui sis- 
tematic folosită în locul celei 
albe şi a prăjiturilor. Legumi- 
noasele sunt, la rândul lor, 
preferabile cartofilor prăjiţi. 


Este bine 
ca alimentele 
să conțină toate 
nutrimentele 
esențiale 


Copiii prezintă adesea defi- 
cienţe de fier şi vitamina D, 
corectate astăzi prin supli- 
mentarea lor şi îmbogățirea 
laptelui. Dar şi alte nutrimente 
pot fi insuficiente. Este cazul 
vitaminei E şi a seleniului, 
două antioxidante. Adesea 
lipsesc din alimentaţie mag- 
neziul şi zincul, ultimul aflându-se 
la originea încetinirii creşterii. 
In sfârşit, există carenţe în 
ceea ce priveşte acizii graşi 
esenţiali din familia omega 3, 
indispensabili dezvoltării 
creierului şi a văzului. Pentru 
prevenirea acestor deficite se 


recomandă compotul de nuci 
şi peştele gras. Se mai poate 
administra, imediat după 
naştere, un adaos de vitamine 
şi minerale în doze mici, obicei 
care este bine să fie păstrat 
toată viaţa. 


Copilul 
nu are nevoie 
de alimente dulci 


Într-adevăr, acestea pot fi 
eliminate din alimentaţia 
copilului sau mult diminuate, 
energia necesară fiind furniza- 
tă de glucidele complexe ale 
cerealelor, ale vegetalelor în 
general. Directivele europene 
impun, de altfel, limitări foarte 
stricte în privinţa zahărului 
adăugat preparatelor indus- 
triale pe bază de cereale şi nu 
numai. Măsurile luate au ca 
obiectiv să prevină apariția 
cariilor dentare şi să evite dez- 
voltarea gustului pentru zahăr, 
ce poate, ulterior, să dena- 
tureze opţiunile alimentare ale 
copilului. 


VOICHIȚA DOMĂNEANŢU 


UN ÎNALT NIVEL O 
DE SECURITATE ALIMENTARĂ 

Epilepsia tratată prin implant 
de „pacemaker cerebral“, terapie 
genică, neurochirurgie asistată 
de „neuronavigare“, 

ori... stimulare magnetică? 

Dar ce-aţi spune de sutura 
biologică a vaselor 

de sânge 

sau de un „voiaj 

fantastic“ şi totodată 

benefic al unei capsule 

cu videocameră care 

să elibereze în sânge 

şi, implicit, „la ţintă“ antidotul? 
Aparent încercări fantastice 

şi temerare, 

ele se conturează 

ca adevărate speranţe 

pentru... ziua de mâine. 


TEHNICII 


48 ŞTIINŢĂ ȘI TEHNICĂ  octombrie/noiembrie 1999 


„Pacemaker cerebral" 


Un sistem reglator al activității electrice a 
creierului va permite, de-acum înainte, pre- 
venirea crizelor de epilepsie. O speranță con- 
siderabilă pentru cei 500 000 de francezi ce 
suferă de această afecțiune de temut, căreia 
nici un medicament nu i-a venit de hac. 

Cu mult înainte ca boli precum Parkinson 
sau maladia Alzheimer să fie „mediatizate“, 
epilepsia era - şi rămâne, din păcate - 
afecțiunea neurologică cea mai răspândită în 
lume.. Totodată este principalul motiv de 
internare în cadrul secțiilor de neurologie ale 
spitalelor. Se estimează că maladia afectează 
50 de milioane de persoane. În tările dezvoltate 
ea ar afecta între 0,5% şi 1% din populaţie, 
adică aproximativ 2,5 milioane de americani - în 
fiecare an, 125 000 de noi cazuri sunt diagnos- 
ticate de către Fundaţia americană pentru 
epilepsie - şi aproximativ 400 000 până la 
500 000 în Franţa. Caracterizarea cea mai ge- 
nerală care am putea-o da acestei maladii se 
regăseşte în simptomele respective: crize re- 
petitive datorate unei „rupturi“ instantanee a 
controlului exercitat de către creier asupra 
întregului organism, perturbări electrice scurte 
ale funcţiilor normale ale creierului, descărcări, 
„scurtcircuitări“ total imprevizibile ce de- 
clanşează crizele. 

lată că în Franţa şi-a făcut apariţia un sistem 
care, conform datelor furnizate de revista 
Science & Vie 980/1999, demonstrează capa- 
citatea de a anihila crizele epileptice, chiar şi la 
persoanele refractare la terapia clasică. Acest 
aparat trimite la nivelul creierului, într-un ritm 
regulat, impulsuri electrice care controlează 
descărcările curenților emişi în anumite zone 
cerebrale, curenţi ce stau la originea crizelor. 
Surpriza este că acest veritabil pacemaker al 
creierului nu este cu mult mai scump decât cos- 
tul tratamentelor medicamentoase conven- 
tionale afectate epilepsiei. 

Cauza anumitor epilepsii se explică 
prin leziuni ale creierului: trau- 


brale, tumori, hemoragii 


cerebrale, suferinţă 
cerebrală la naştere, 
intoxicații, precum 
saturnismul sau 


alcoolismul, infecţii | 
ca meningita, ence- i 
falita virală, difteria 


şi, mai puţin rar, oreionul, rujeola, precum şi 
alte boli ale copilăriei. 

Cu toate acestea, originea acestei maladii 
rămâne necunoscută în aproximativ 40% din 
cazuri. Pe de altă parte, afecțiunea nu are nimic 
în comun cu nebunia sau cu deficienţele intelec- 
tuale, Dostoievski sau Flaubert, atinşi de aceas- 
tă boală, fiind exemple ilustre şi în acest sens. 


O experiență reușită pe mai 

mult de 1 000 de pacienți 

De aproximativ 10 ani, sistemul NCP este 
implantat la epileptici. Aparatul este constituit 
dintr-o mică baterie cântărind aproape 55 g, 
care urmează să fie inserată în torace, în drep- 
tul omoplatului şi conectată, prin intermediul a 
doi electrozi de nervul vag, căruia aceasta îi 
trimite, în mod regulat, impulsuri electrice. 


Medicația antiepileptică se limitează în ge- 
neral la 4 molecule care urmează să fie even- 
tual asociate. Este vorba de carbamazepină, 
valproat, fenitoină şi fenobarbital. Dar aceste 
medicamente nu sunt eficace pentru toate ca- 
tegoriile de epileptici. Medicația, urmată toată 
viaţa, calmează simptomele, dar nu combate 
cauzele care le declanşează. Totodată, există 
tendinţa de limitare a tratamentelor medica- 
mentoase, în scopul de a minimaliza, atenua 
efectele indezirabile: încetinirea funcţiilor cere- 
brale, oboseala, somnolenţa până la adormire, 
dificultăţile de concentrare şi, nu în ultimul 
rând, limitarea fenomenului de obişnuinţă ce 
determină o pierdere progresivă a eficacităţii 
terapiei. 


Foarte bine tolerat 


Faţă de un tablou atât de negru, se înţelege 
că o nouă abordare terapeutică a epilepsiei, 
prima la o distanţă mai mare de 100 de ani, sus- 
cită speranţele. Acest sistem de proteză neuro- 
cibernetică (NCP), propus de către firma ameri- 
cană Cyberonics, lansat acum şi în Franţa, şi-a 
demonstrat eficacitatea chiar şi în cazul epilepsi- 
ilor refractare. Acest aparat este pentru creier 
ceea ce un pacemaker reprezintă pentru inimă. 
Perfecţionat după mai mult de 10 ani de cercetări 
şi studii preclinice, a fost mai întâi acceptat de 
către Uniunea Europeană şi apoi de către cele- 
bra şi riguroasa FDA (Food and Drug 
Administration). 

Prima implantare a sistemului NCP a avut loc 
în anul 1988. De atunci, mai mult de 1 000 de 
pacienţi din 24 de ţări au primit acest „trata- 
ment“. La jumătate din bolnavii ce au utilizat 
acest sistem s-a înregistrat o reducere imedi- 
ată, de 20%, a crizelor şi o diminuare relevantă, 
cu mai mult de 50% a acestora, după 18 luni. 
În plus, acest sistem este lipsit de efecte 
indezirabile, manifestări acute sau cronice, 
cognitive, comportamentale sau emoţionale, în 
comparaţie cu toxicitatea conferită de către 
medicaţia antiepileptică. 


lipsită de riscuri 


Tratamentul oferit de către sistemul NCP, 
care constă în stimularea nervului vag (VNS), 
rezidă într-o emisie de impulsuri electrice, la 
fiecare 5 minute, cu o intensitate cuprinsă între 
1,25 şi 2,5 mA, o frecvenţă de 30 Hz şi o durată 
de 50 ms. Aparatul este foarte compact şi uşor 

de implantat. Două incizii permit introducerea 
acestuia: una la nivelul toracelui, pentru inse- 
rarea generatorului şi bateriei în dreptul omo- 
platului, şi cealaltă la baza gâtului, pentru 
implantarea electrozilor la nivelul nervului vag 
(vezi desenul). 

Printr-o clasică tehnică de „tunelizare“, efec- 
tuată de către chirurg, se permite conectarea 
electrozilor la baterie. 

De ce tocmai nervul vag? Pentru că acesta 
joacă rolul central în controlul activităţii dintre 
creier şi organele interne. El este un nerv mixt, 
care are atât o funcţie motorie, cât şi una senzi- 
tivă, constituit, în proporţie de 85%, din fibre afe- 
rente - care transmit informaţiile din regiunile infe- 
rioare spre cele superioare. Aceste fibre, larg dis- 
tribuite în interiorul sistemului nervos central, 
sunt conectate cu plămânii, inima şi aorta, tractul 
intestinal şi transmit informaţiile spre structurile 
corticale: nucleul amigdalian, hipocampusul etc., 
zone ce sunt cunoscute pentru capacitatea lor 
potenţială de generare a descărcărilor epileptice. 
Acţionând asupra ariilor epileptogene prin inter- 
mediul fibrelor aferente ale nervului vag, ajung să 
modifice activitatea cerebrală. 

Cu un preţ de 50 000 de franci şi o durată de 
folosire de aproximativ 5 ani, după care bateria 
trebuie schimbată, costul acestei terapii este 
practic identic cu cel al tratamentului clasic me- 
dicamentos. Chiar şi epilepticii refractari la 
orice terapie medicamentoasă sunt ajutaţi de 
acest aparat. 


In viitorul apropiat... 


„S-ar putea impune ca o soluţie re- 
voluţionară, neuronavigarea: o nouă tehnică 
asistată de calculator, ce va permite vizuali- 
zarea țintei operaţiei. O altă tehnică a viitorului 
este „iradierea multifasciculară“, fără anestezie 
şi fără deschiderea craniului, procedeu care 
rămâne însă un subiect controversat. 

Potrivit rezultatelor preliminare ale unui mic 
studiu german, şedinţele repetate de stimulare 


o implantar e simplă, bază, ar putea ameliora stadiul clinic al anumi- 


tor subiecți suferinzi de epilepsie, refractari la 
tratamentele convenționale. După adminis- 
trarea a două grupuri de 500 de unde magne- 
tice succesive, cu o frecvență de 0,33 Hz, pe o 
perioadă de 5 zile, riscul crizelor s-ar reduce cu 
20-50%, conform datelor furnizate în revista 
medicală The Lancet, din luna iunie a.c. 


Bi dură" l 
„ĐIOSUQUra cu laser 


Va înlocui oare „sudura cu laser“ clasicele 
puncte de sutură? Multe sisteme sunt „în 
arenă“, iar promotorii lor caută să convingă 
chirurgii... 

Chirurgii stăpânesc arta nodurilor încă din 
zorii naşterii acestei specialități medicale. 
Punctele de sutură sau agrafele sunt foarte 
potrivite, atunci când există 
un acces facil la plagă. 
Problema devine ceva 
mai complicată, atunci 
când trebuie făcută sutura 
unor vase de sânge de calibru 
mic, în special în cazul nou- 
născuţilor. „Cleiurile“ biolo- 
gice şi-au făcut apariția, 
însă acestea nu garan- 
tează întotdeauna o 
etanşeitate eficientă. 

De câţiva ani 
deja, societăţi de 
aparatură me- 
dicală, cea mai 
mare parte din- 
„tre ele ameri- 
cane, au pus la 
punct sisteme de 
„biosu-dură“ cu laser. 
Acţiunea exercitată de către laser 
rezidă în topirea proteinelor din mar- 
ginile plăgii. O dată răcite, țesuturile se 
solidifică, rămânind o cicatrice asemă- 
nătoare cu o sudură metalică. Avantajele 


Acest tip de laser permite efectuarea 
unor suturi solide şi precise, 
chiar şi asupra vaselor foarte mici. 


sunt multiple: rapiditate în intervenţie, absenţa 
rebuturilor in situ, risc scăzut de infecţie. Cu 
toate acestea, radiaţia trebuie cu grijă contro- 
lată: o încălzire prea puternică poate deteriora 
țesuturile, dar, în acelaşi timp, sutura nu este 
rezistentă, dacă nu se asigură o anumită tem- 
peratură. 

În acest sens, Societatea americană 
Abiomed din Danvers, Massachusetts, propune 
un laser echipat cu un detector de raze infraroşii 
care măsoară temperatura „sudurii“, utilizând 
aceeaşi tehnică ca termometrele auriculare. 

Înzestrat cu un mic tub ce eliberează pro- 
dusul de sutură - colagenul -, aparatul de la 
Abiomed se profilează, în perspectiva viitorului 
apropiat, a fi cel mai performant. 


Voiaj prin... artere 


Aţi văzut filmul „Voiaj fantastic“, producţie a 
anului 1966, în care, oameni de ştiinţă miniatu- 
rizaţi, situaţi la bordul unui submarin microsco- 

pic sunt introduşi în interiorul unui orga- 

nism tocmai pentru... a-l vindeca? 
Chiar dacă în realitate acest 
univers microliliputan nu poate fi 
realizat, un cercetător german a con- 
ceput un submersibil ce poate 
naviga în interiorul arterelor 
umane. „Motorul“ lui Reiner 
Goetzen, cercetător la 
Laboratoarele MicroTec 
din Duisburg, măsoară 4 
mm lungime şi 2 mm 
lăţime. Acesta poate avea 
„în dotare“ o microcameră video 
şi, totodată, substanţe active 
care sunt eliberate la comandă. 
Un magnet rotativ îi asigură 
| aana, „and in prozei, 
cesta a fost testat doar pe ani- 
male. Într-adevăr, MicroTec 
caută un partener capabil să con- 
ceapă un motor mai competitiv, 
care să permită „submarinului“ să 
navigheze în fluxul sangvin al orga- 

nismului uman. 


Dr. IOANA CAMELIA PETROVICI 

Foarte puțini îşi mai 
aduc aminte că la baza 
imunologiei stau 


descoperirile marelui savant 
român, medicul Victor Babeş 
(1854-1926), care la timpul lor 


au avut un larg răsunet 


mondial. Datorită lor au apărut 
mai multe ramuri independente 
ale ştiinţelor medico-biologice, 
precum imunochimia, imunogenetica, 
imunopatologia, imunochimioterapia 


şi imunofitoterapia. Tot datorită cercetărilor 
efectuate în urma enunţării postulatelor 
savantului român au fost elucidate 
mecanismul de acţiune al imunoglobulinelor 


(anticorpilor), detaliile proceselor de apărare celulară 


antitumorală sau de respingere a grefelor. 


FITOTERAPIA 


A n ceea ce priveşte fitote- 
i rapia modernă, imunosti- 
mulantele, denumite şi 
mitogene, sunt acele sub- 
stanțe active din plante care 
duc la o stimulare nespecifică 
a sistemului imunitar, de obicei 
de scurtă durată. Principala 
acțiune a imunostimulantelor 
este de a produce o fagocitoză 
crescută prin stimularea acti- 
vităţii macrofagelor şi a granu- 
locitelor, acţiunea asupra lim- 
focitelor fiind secundară. 
Deoarece astfel „memoria“ sis- 
temului imunitar nu este afec- 
tată, imunostimulantele pot fi 
administrate frecvent. 

La baza numeroaselor 
imunostimulante naturale mo- 
derne stă tot medicina tradi- 
tională a popoarelor lumii, care 
recomandă aşa-numitele „toni- 

ce“, majoritatea lor conţinând 
substanțe active cu acţiune 
imunostimulantă. 

Ca o primă exemplificare 
ne putem referi la triterpeno- 
idele din speciile de Panax, în 
special Panax ginseng, care 
măresc considerabil, atât pe 
cale humorală, cât şi pe cale 
celulară, răspunsul imunitar al 
organismului. 

Inula helenium din flora ţării 
noastre conţine alantolactone, 
similare cu zexbrevina A din 
specia mexicană Zexmenia 
brevifolia, care, ambele, au un 
anumit grad de acţiune imuno- 
stimulantă. 

O altă specie exotică, Co- 
leus forskohlii, plantă utilizată 
în medicina ayurvedică ca anti- 
spastic, în afecţiuni cardiace 
şi, preventiv, în bolile can- 

ceroase, s-a dovedit a avea 
remarcabile proprietăţi imuno- 
stimulante. 

O mare grupă de substanţe 
prezente în regnul vegetal sunt 
glicozidele triterpenice, denu- 
mite şi saponozide sau sapo- 
nine, cu o largă aplicabilitate în 
fitoterapie. Între acestea este 
şi acţiunea adaptogenică care 
se referă la activitatea antistres 
şi de corectiv a unor medica- 
mente puternice, precum şi de 
inhibare a receptorilor la ni- 
velul membranei celulare. 

O specie, utilizată de mii de 
ani de vechile populaţii amerin- 
diene, numită „arborele vieţii“, 
este Yucca schidigera, care 
creşte în podişurile deşertice 
din sud-vestul Statelor Unite 
ale Americii şi care conţine 
mari cantităţi de saponozide 


steroidice. Această plantă, 
denumită de oamenii de ştiinţă 
americani „cadoul deşertului“, 
rezistă la temperaturi scăzute 
(-15*C) şi foarte ridicate 
(+50*C) şi s-a înarmat pentru a 
supravieţui, dar şi pentru a-i 
ajuta şi pe alţii să supra- 
vieţuiască, cu substanţe active 
binefăcătoare. 

Studiat şi testat în cele mai 
renumite laboratoare şi clinici 
de specialitate, produsul imuno- 
stimulant şi adaptogenic din 
această plantă, cunoscut sub 
denumirea de „Golden Yucca“, 
a fost aprobat de cel mai exi- 
gent for ştiinţific din lume, Food 
and Drug Administration (SUA), 
privind alimentele şi medica- 
mentele. Este avizat de cele 
mai multe ministere ale sănă- 
tăţii din Europa, inclusiv în ţara 
noastră. 

În Yucca schidigera există 
o mare cantitate de sapono- 
zide specifice, care conferă un 
larg domeniu de aplicabilitate 
în patologia umană. Fără a fi 
considerate medicamente, 
preparatele din această plantă 
sunt recomandate în bolile car- 
diovasculare, în bolile endo- 
crine, în tumori benigne şi ma- 
ligne, în afecţiuni neuropsihice, 
ale * aparatului respirator şi 
digestiv, boli osteoarticulare, 
boli de piele etc. 

Unele flavone izolate dintr-o 
specie din familia Gentiana- 
ceae - Canscora diffusa - au 
tot o acţiune adaptogenică, 
similară cu plantele din ace- 
eași familie existente şi în flora 
țării noastre şi utilizate ca to- 
nice amare: ghiuţura, fierea 
pământului etc. 

În aceeași grupă a adapto- 
genicelor, de apărare împotri- 
va agenţilor chimici sau de altă 
natură şi, în special, de re- 
facere a celulei hepatice le- 
zate, putem include şi sylibina 
din armurariu (Sylibum mari- 


anum). Acţiunea sylibinei este 
dublă: protejarea intactă a 
membranei celulare nelezate 
şi stimularea formării de noi 
celule. 

În acelaşi timp, menţionăm 
că unii alcaloizi din plante, cu 
toate că măresc fagocitoza, 
s-au dovedit a fi citotoxici. 
Exemplul clasic în această 
direcţie sunt substanţele active 
din mărul lupului (Aristolochia 
clematitis) şi din piperul lupului 
(Asarum europaeum), în spe- 
cial acizii aristolochici, utilizate 
în trecut ca imunostimulante 
ale fagocitozei; în urma cerce- 
tărilor recente s-au dovedit să 
aibă acţiune puternic carcino- 
genă şi genotoxică. 

O altă grupă de compuşi cu 
greutate moleculară mare, 
cum sunt peptidele şi sub- 
stanțele înrudite, cunoscuţi 
sub denumirea de lectine, par 
a stimula limfocitele T, dar 
aceste substanţe au şi nume- 
roase efecte secundare. Dato- 
rită acestui fapt necesită o 


triere selectivă cât mai rigu- 
roasă, înainte de a deveni 
agenţi terapeutici. 

Până în prezent, lectinele 
izolate din Phaseolus vulgaris, 
Lens culinaris (linte), Phyto- 
laca americana (rumeioară) şi 
din speciile exotice Canavalia 
ensiformis şi Abrus precatorius 
s-au dovedit a avea o acțiune 
selectivă imunostimulantă. 

Din cele câteva exempli- 
ficări prezentate rezultă că reg- 
nul vegetal, căruia îi este tribu- 
tară viaţa animalelor şi a noas- 
tră pe Pământ, pe lângă ali- 
mentele şi celelalte bunuri pe 
care ni le oferă, ne dăruieşte 
nu numai medicamente natu- 
rale, dar şi substanţe care ne 
întăresc capacitatea de apă- 
rare împotriva factorilor agre- 
sivi externi şi interni: imuno- 
stimulantele şi adaptogenicele. 
De fapt, este mai util şi mai efi- 
cient să previ decât să vindeci. 


Dr.OVIDIU BOJOR 

n ciudat cilindru de oțel, 
U cu o înălţime de 12 m şi 
un diametru de 85 cm. 
În acest turn, ce domină Insti- 
tutul Max-Planck din Plön, nor- 
dul Germaniei, se derulează ri- 
turi bizare. Cercetătorii au re- 
creat aici, pe cât a fost posibil, 
condiţiile de viaţă ale lumii ac- 
vatice. Şi, în particular, pe cele 
ale dafniilor, mici crustacee de 
apă dulce care trăiesc, de obi- 
cei, în zone clare, unde prolife- 
rează algele, hrana lor prefera- 
tă. Graţie peretelui dublu, con- 
stituit din 22 de buzunare, bine 
izolate termic, turnul simulează 
profilul vertical al temperaturii 
din apa unui lac, ca de altfel şi 
luminozitatea sa. 

Inzestrat cu numeroase hu- 
blouri, el a permis specialiştilor 
să asiste la “baletul” şi la meta- 
morfozele puricilor-de-apă dul- 
ce. Şi, de asemenea, la pu- 


nerea în evidenţă a uimitoarei 
capacităţi a acestor minuscule 
animale, capabile să detecteze 
prezența unui inamic, pentru 
ca, imediat, să adopte o strate- 
gie adecvată. Este suficient ca 
biologii să introducă, printr-un 
orificiu, o cantitate mică de apă 
în care a trăit unul dintre pre- 
datorii dafniilor, şi anume un 
peşte mic, ca bibanul sau 
porcuşorul de nisip, pentru ca 
echilibrul acestei lumi să fie 
instantaneu bulversat. 

Prima reacţie: în câteva se- 
cunde, dafniile se deplasează 
spre adâncuri, pentru a se as- 
cunde în zonele întunecate. În- 
dată ce pericolul a trecut, ele 
se ridică la suprafaţă. Dacă 
ameninţarea persistă, dafniile 
adoptă o mişcare de migrare 
verticală, adică plonjează în 
timpul zilei şi urcă noaptea 
pentru ca să profite de căldură. 


-| Dafniile (stânga) sunt 


identice din punct de vedere 
genetic, grație modului lor 
de reproducere (prin 
partenogeneză). Imaginea 
din dreapta arată cum 
apare coiful la aceste 
minuscule fiinţe în prezenţa 
kairomonilor unui predator. 
Gros plan asupra organului 
de captură al ţânţarului 
(jos), inamic al dafniilor. 

Dar aceasta nu este totul. Ele 
se înarmează împotriva poten- 
ţialilor duşmani. S-a observat 
cum, în câteva zile, le apar coi- 
furi foarte ascuţite, protube- 
ranţe sau “dinţi” pe spate! Daf- 
niile pot chiar să se schimbe 
radical, să-şi modifice ciclul de 
viaţă, oprindu-se din creştere, 
modificându-şi momentul ma- 
turităţii lor sexuale şi pro- 
ducând mai multe ouă, dar 
toate mici, pentru a scăpa de 
presupuşii duşmani. 

Cum se explică această 
“nebunie” datorată câtorva pi- 
cături de apă? Specialiştii o 
atribuie prezenţei kairomonilor, 
substanţe chimice, secretate 
de o specie şi detectate de alta, 
contrare feromonilor ce permit 
membrilor unei aceleiaşi specii 
să comunice între ei. Dafniile 
“simt” prezenţa inamicului şi 
reacţionează prin schimbări 
morfologice şi comportamen- 
tale, care încetează atunci 
când semnalul dispare. Deoa- 
rece, în majoritatea cazurilor, 
aceste semne de plasticitate 
fenotipică nu modifică cu nimic 
patrimoniul genetic. 

Comunicarea chimică a 
puricilor-de-apă antrenează, 
de asemenea, dezvoltarea ge- 
notipurilor specializate, capa- 
bile să reacționeze corect la 
condiţiile de mediu, în funcţie 
de sezon. Intr-adevăr, pentru 
dafnii pericolul nu vine numai 
de la peşti. Larvele unui ţânţar 
sunt, la rândul lor, amatoare de 
purici-de-apă. Şi aici intervine o 
schimbare de strategie! Proba- 
bilitatea ca o dafnie să fie în- 
ghiţită de o larvă este cu atât 
mai mare cu cât talia sa este 
mai mică. Ouăle sunt deci mai 
mari şi creşterea, pentru a atin- 
ge o talie descurajantă pentru 
larve, mai rapidă. Rămâne 
însă o dilemă! Care este mai 
periculos? Peştele sau larva? 
Prea mari, dafniile devin prada 
peştilor, prea mici, prada larve- 
lor! Puricii-de-apă ce trăiesc în 

itẹ un reglaj precis şi stabil al 
temperaturii apei în straturi de 50 cm, 


pa de ele trebuie deci să fii mic! 

Aceste observaţii arată că o 
comunicare veritabilă între 
specii diferite se realizează prin 
intermediul kairomonilor. Dar 
mai sunt încă multe alte semne 
de întrebare. Care este com- 
poziţia chimică precisă a sub- 
stanţei ce activează strategiile 
adecvate de protecţie? Cerce- 
tătorii de la Institutul Max- 
Planck au evidenţiat existenţa 
trimetilaminei, care ar putea să 
fie candidatul căutat. In ce fel 
se produce secreția unui kairo- 
mon? Pentru larvele de ţânţar 
s-a constatat că ea are loc în 
momentul în care acestea eli- 
mină, la intervale regulate, res- 
turile prăzilor lor nedigerate. 
Care este mecanismul de per- 
cepere a kairomonului? Actual- 
mente, biologii au avansat 
două ipoteze: fie kairomonii 
dispun de receptori specifici, 


VAI Annio vertical al apai unui lac. 


“Certotitarii pot ua supravegheze 

Adi. asemenea, posibilitatea aâpreleveze 


vegantioinogi'ă'injee tere Noble prin una 

iulie şi august au predispoziţii 
genetice care îi incită să 
reacționeze mai mult cu kairo- 
monii peştilor, în timp ce în 
septembrie, când ţânţarii se 
înmulţesc, cu cei ai larvelor. 
Cercetătorii au mai avut şi 
alte surprize. Kairomonii ploşni- 
ței-de-apă (Notonecta), înrudiţi 
cu cei ai larvelor, ar trebui să 


declanşeze aceleaşi reacţii ca 
cele din urmă. Dar nu se în- 
tâmplă aşa! Apa “poluată” de 
ploşniţe produce reacţii asemă- 
nătoare cu cele declanşate de 
peşti. Misterul se explică prin 
obiceiurile de vânare ale noto- 
nectelor, care nu înghit prada, 
ci o perforează şi o sug cu aju- 
torul unei trompe. Pentru a scă- 


fiind atunci recunoscuţi, fie ac- 
ționează direct în metabolism 
în maniera hormonilor. 

Pentru a studia felul în care 
captatorii chimici ai dafniilor 
răspund la prezenţa kairomo- 
nilor, cercetătorii au încercat să 
detecteze semnalele electrice 
provenind din antenele lor. În 
zadar. Singura certitudine: chiar 
dacă rămâne să se precizeze 
structura chimică a acestor 
substanţe, este sigur că există 
mai multe varietăţi, ce declan- 
şează comportamente diferite. 


VOICHIŢA DOMĂNEANŢU 


Dafniile nu sunt singurele specii acvatice 
care dispun de mecanisme de apărare, 
bazate pe percepţia kairomonală. Caraşii au, 
în mod normal, o formă alungită şi subţire. 
Intr-o apă cu ştiuci, spatele lor se aspreşte de 
o asemenea manieră încât îi respinge pe 
predatori, care nu pot să deschidă suficient 
gura pentru ca să-i înghită. Melcul de apă 
dulce (Phisella virgata) în prezenţa racului 
Orconectes virilis îşi întăreşte cochilia şi îşi 

modifică ciclul de viaţă în aşa fel încât să 
atingă maturitatea sexuală mai târziu. Ciliatul 
Euplotes  aediculatus se acoperă de 
excrescențe pe față şi spate, atunci când în 
mediul său se află un predator. Organisme 
atât de mici, precum algele unicelulare 
reacţionează, de asemenea, la kairomonii 
inamicilor lor, din întâmplare dafniile. Ele se 
acoperă cu spini şi se regrupează în pachete 
de 4-8 alge pentru a se proteja. 


TERRA INCOGNITA 

Raluca Bulea 


Animale bolnave 
din cauza omului 


lon Ruş 
Muntele de sare 
Detunatele 
Radu Florescu 


Istoria unei restaurări: 
Tropaeum Traiani (2) 


În diferitele sale parcuri 
naționale, Africa australă 


a lăsat întotdeauna impresia 
că deține un control absolut 
asupra vieţii sălbatice. 
Totuşi, de puţină vreme, 
tabloul idilic a început 

să se fisureze aproape 
imperceptibil. Trei incidente 
majore, atingând lei şi 
elefanţi, lasă autorităţile 
neputincioase. Viitorul 

| faunei este în joc. 

O epidemie 
incontrolabilă 


Se târăsc într-un mod 
lamentabil, căci de abia 
pot merge. Sunt slabi, 
numai piele şi os, iar blana 
le este invadată de para- 
ziţi. Leii din Parcul Kruger 
(Africa de Sud) au tubercu- 
loză. Din cele 2 000 de 


exemplare ale parcului, în 
jur de 550 suferă de 
această boală, toţi aceşti 
lei aflându-se în partea de 
sud a parcului. Este vorba 
de o formă de tuberculoză 
bovină, dată de Mycobac- 
terium bovis, care atinge 
bivolii şi antilopele. Ea a 
fost de asemenea evi- 
denţiată şi la gheparzi şi 
babuini. La originea conta- 
minării sunt turmele şi 
cirezile de animale domes- 
tice: în anii '50 - '60, ex- 
tinderea activităţilor umane, 
a creşterii animalelor şi 
păstoritului, s-a apropiat 
primejdios de mult de re- 

zervaţie. Animalele do- 
mestice, purtătoare ale 
bolii, au fost puse în con- 
tact cu bivolii care păşteau 
aceeaşi iarbă, impregnată 
cu saliva purtătoarelor 
bacteriei. Transmiterea s-a 
efectuat astfel ani la rând 
într-un ritm lent, marea se- 
cetă, care a durat din 1981 
până în 1993, grăbind con- 
tagiunea. Bivolul atins de 
boală slăbeşte şi devine o 
pradă uşoară pentru lei, 
care se infestează la rân- 
dul lor consumând această 
carne. Avem de-a face cu 
un cerc vicios. Paznicii 
parcului asistă la scene 


uimitoare, ca aceea a unei 
haite de lei omorînd cinci 
bivoli la o singură vânătoare, 
fără ca aceştia să opună 
rezistenţă. Un festin otrăvit. 
Deocamdată, extinderea fla- 
gelului este inegală, dar anu- 
mite grupuri sunt atinse în 
proporţie de 93%. În cazul 
leilor, pierderile au crescut 
considerabil în ultimii trei ani 
şi, pe termen scurt, întregul 
parc va cunoaşte epidemia. 
| În prezent se fac studii pen- 
tru a determina repartiţia 
| geografică a bolii. În acest 
scop, au fost sacrificați 600 
de bivoli din diferite grupuri, 
pentru a se afla gradul de 
contaminare. Una dintre 
soluţiile propuse este omo- 
rîrea tuturor animalelor atin- 
se, măsură radicală, care nu 
are prea mulţi susţinători. 
Pentru moment, autorităţile 
strâng date. După David 
Mabunda, directorul Parcului 
Kruger: „Trebuie determi- 
nată cu precizie specia care 
transmite majoritar boala. 
Ne-am îndreptat spre bivoli, 
dar şi şoarecii ar putea să fie 
vectorii tuberculozei. Tre- 
buie să evităm să ne lansăm 


orbeşte într-o singură direc- 
ţie, ignorând celelalte teorii. 
Combinația mai multor fac- 
tori - cirezi domestice, sece- 
tă îndelungată şi obiceiuri de 
vânătoare perturbate - a dat 
naştere la întâlnirea faunei 
cu un pericol pe care nimeni 
nu pare să-l poată opri. Cu 
atât mai mult cu cât nu 
există nici un vaccin. După 
dr. Grobler, veterinarul par- 
cului, animalelor bolnave ar 
trebui să li se injecteze, în 
fiecare zi, timp de nouă luni, 
o doză de penicilină. Misi- 
une imposibilă. Câtă vreme 
boala este în desfăşurare, 
bacteria, care poate supravie- 
tui 40 de zile în acel climat, 
se află peste tot: în iarba 
păscută, ca şi în ochiurile de 
apă. Un animal nu trebuie 
decât să respire pentru a se 
contamina. 

Guvernul sud-african este 
îngrijorat în legătură cu po- 
sibilele repercusiuni asupra 
veniturilor din turism, în ca- 
zul în care situaţia continuă 
să se înrăutățească, deşi 
turiştii nu sunt expuşi nici 
unui pericol, întrucât obser- 
varea se face de la distanţă. 


De altfel, autorităţile le-au 
cerut să semnaleze leii bol- 
navi, pentru a fi eliminaţi, o 
nouă formă de ecoturism, 
mai degrabă deprimantă. | 
Viitorul este deci foarte 
întunecat, mai ales pentru 
lei. Declaraţia profesorului 
Nick Kriek, medic la Parcul 
Kruger, este categorică: 
„Şansele de a eradica mala- 
dia sunt practic nule. Ar fi 
nevoie de cel puţin câteva 
decenii ca să reuşim“. 


Un sindrom 
misterios 


De câţiva ani, o altă boală 
ciudată nelinişteşte oamenii 
de ştiinţă, organizaţiile de 
protecţie şi iubitorii de ele- 
fanţi. Cunoscut în engleză cu 
numele de Floppy Trunk 
Syndrome (FTS), sindromul 
trompei paralizate loveşte 
elefanții adulţi, majoritatea 
masculi. Primul caz a fost 
consemnat în 1989, în 
Zimbabwe, pe malul Lacului 
Kariba, pentru ca, la finele | 
aceluiaşi an, să fie atinse 
nouă animale, numărul lor 
ridicându-se astăzi la 40 de 
indivizi. Cauza este încă 

instanţă, cu trenul, care în 
această localitate are capăt de 
linie. Preferând traseul drumu- 
lui naţional TA, în centrul 
comunei Gura Vitioarei o ramifi- 
caţie a şoselei avertizează că 
la capătul ei se află staţiunea 
Slănic. Geografic, localitatea 
este aşezată în partea nordică 
a judeţului Prahova, în zona 
colinelor subcarpatice merid- 
ionale, la o altitudine de 411 
metri. Numele de Slănic este 
de origine slavă şi se 
tălmăceşte prin „loc sărat“. 
Într-adevăr, la Slănic se poate 
spune pe drept cuvânt că 
„sarea este la ea acasă“. Din 
estimările făcute, zăcământul 
este atât de bogat încât ar 
putea aproviziona tot globul 
timp de cinci sute de ani. 
Geologii au stabilit că în era 
terţiară, pe amplasamentul 
natural al zăcământului, ar fi 
existat un golf, numit Golful 
Miocen de Slănic, considerat 
un facies de regresiune a 
Mării Flişului. În acest golf s-a 
depus sarea gemă, ca urmare 
a evaporării apelor în timpul 
climatului cald şi uscat. 

Această contribuţie a naturii a 
făcut ca numele localităţii să 
capete faimă, să atragă tot 
mai mulţi vizitatori. Punctul de 
atracţie turistică îl constituie, 
fără îndoială, vechea salină, 
aflată la 220 de metri sub 
pământ, unde sunt tăiate în 
sare mai multe galerii, cu 
înălţimi de 60 de metri şi unde 
temperatura este constantă, 
12 grade. Tot în localitate, 
cam în centrul ei, se află 
„Muzeul sării“, un fel de 
biografie a acestor locuri. 
Clădirea are venerabila vârstă 
de 190 de ani şi se numără 
printre cele mai vechi din 
staţiune. Pe vremuri, se 
numea Casa Cămărăşiei, pen- 
tru că aici se făceau tran- 
zacţiile cu sare. Se spune că 
tot aici a locuit timp de două 
săptămâni, ca trimis de 

încredere al lui Napoleon 
Bonaparte, în cadrul acţiunii 
„ochi de pisică“, Henri 


Stendhal, cunoscut nu numai 
ca scriitor, ci şi ca un personaj 
care a desfăşurat o largă 
activitate diplomatică. Până în 
urmă cu trei sute de ani, sarea 
Slănicului era ascunsă de 
depozite naturale. Exploa- 
tarea a început, după unele 
izvoare, în anul 1691, întâi pe 
versantul stâng al văii, în zona 
numită Baia Verde, pentru ca 
în secolul următor să se 
deschidă şi ocnele din dreapta 
versantului, la Baia Baciului. 
Exploatarea din acele vremuri, 
destul de rudimentară, se 
făcea săpând un puț în formă 
de clopot. Supuse intemperi- 
ilor, mai ales ploilor, care 
invadau golul, în formă de 
clopot, cu apă, prin dizolvarea 


sării se ajungea la prăbuşirea 
tavanului. Aşa s-au petrecut 
lucrurile la Baia Baciului care 
s-a prăbuşit. În locul fostei 
exploatări s-a format un lac cu 
apă sărată, care poartă 
acelaşi nume. Prăbuşirea a 
atras cu ea în susul pantei o 
alunecare de teren, iar 
urmarea a fost dezvelirea 
masivului de sare, prin eli- 
minarea stratului protector. De 
acum înainte masivul va fi 
supus agresiunii precipitațiilor, 
care îl vor dizolva încetul cu 
încetul. Factorii de erodare au 
desenat în masiv o mare vari- 
etate de forme: turnuri, creste, 
sulițe, ace, veritabilă dan- 
telărie strălucitoare şi albă, 
mai cu seamă în zilele cu 
soare puternic. De sus, de pe 
muntele de sare, se vede 

foarte clar forma de clopot a 
escavaţiei invadată de apă; o 
adâncime de circa 25 metri. 
Concentrația salină de 186 la 
mie face ca un obiect aruncat 
să rămână la suprafaţă. 
Craterul plin cu apă verzuie 
este cunoscut sub numele de 
Grota Miresei, în amintirea 
unui fapt dramatic, petrecut în 
urmă cu multă vreme. O 
tânără fată, silită de părinţi să 
se mărite cu un bărbat pe care 
nu-l iubea, s-a aruncat în 
noaptea nunţii în apele adânci. 
Lacurile de la Băile Verzi sunt 
bogate în clorură de sodiu, 
brom, sulfați, calciu, magneziu, 
iod. După unele surse, care 
contrazic ipotezele geologilor, 
exploatarea sării de la Slănic 
ar fi început în anul 1456. 
Documente scrise nu există 


ir CĂ 


însă decât din 1685, când 
spătarul Mihai Cantacuzino, 
fratele domnitorului Şerban 
Cantacuzino, a încheiat cu 
locuitorii satului Slănic un act 
de vânzare-cumpărare pentru 
deschiderea unei ocne. De 
reţinut că aici există un micro- 
climat specific, cu climă blân- 
dă tot timpul anului. Şi încă un 
amănunt: între sol, vegetaţie şi 
climă s-a format un echilibru, o 
armonie care nu s-a stricat 
niciodată, aşa cum spun oa- 
menii aşezaţi pe aceste locuri. 
lată însă că în vara acestui an, 
ploile căzute au dus la 
prăbuşirea Muntelui de sare, 
adeverind temerile specialiş- 
tilor cu referire la dăinuirea lui. 


ION RUŞ 

e la Abrud spre Zlatna, 
D drumul naţional întâl- 

neşte după 3 km o ra- 
mificaţie a şoselei, unde există 
indicatorul spre Aiud. După 13 
km parcurşi ne vom afla în 
Bucium Şasa, iar de acolo pe o 
cărare vom mai străbate încă 
vreo 3 km cu piciorul pentru a 
intra în împărăţia celor două 
Detunate: Flocoasă şi Goală. 
Acesta este toponimul cu care 
au intrat ele în turism, geografie 
şi geologie, ca exponate de 
seamă a Munţilor Metaliferi, din 
lumea de piatră a Apusenilor. 
Mai ales primăvara, dacă vă veţi 
afla prin aceste locuri, veţi auzi 
de departe un fel de detunături 
pe care puteţi fi înclinați să le 
puneţi pe seama naturii capri- 
cioase. Nimic din toate acestea. 
Zgomotele specifice sunt urma- 
rea desprinderii şi prăbuşirii în 
aval a fragmentelor de bazalt ce 
formează cele două vârfuri 
despre care am amintit. Ecoul 
bubuiturilor, care se propagă în 
văi, a dat numele Detunatelor; 
Detunata Goală cu o altitudine 
de 1 048 m şi Detunata Flocoasă 
cu 1 265 m şi-au câştigat faima 
prin constituţia lor geologică în 
care domină bazaltul, dispus ca 
nişte nervuri prismatice, ce pot 
depăşi 6 m lungime. Privite în 
plan general, ele pot fi asemuite 
cu tuburile unei uriaşe orgi în 
care se aud melodiile vântului. 
Separarea în acest fel, pe co- 
loane a bazaltului, este destul de 
rară pe glob. Firesc, derivă 
întrebarea: de unde provin bazal- 
turile? Specialiştii apreciază că în 
formațiunile sedimentare de 
vârstă cretacică, aflate în partea 
superioară a masivului, a pătruns 
plămada de milenii a furnalului 
subteran, cu ocazia erupţiilor 
vulcanice, prilej cu care au fost 
aduse la suprafaţă multe bogății 


minerale. În condiţii variate de 
presiune şi răcire, mineralele şi-au 
construit arhitectura cristalelor pe 
ruinele rocilor născute din conso- 
lidarea lavei, stratificându-se 
aurul, argintul, cuprul, zincul. Tot 
astfel s-a născut şi bazaltul, care 
a ţâşnit pe verticală, devenind 
prin împietrire roca dură, rezis- 
tentă la agresiunea factorilor de 
mediu, calităţi pentru care a atras 
interesul constructorilor. Desă- 
vârşirea operei naturii s-a pe- 
trecut la începutul cuaternarului, 
dând părţii superioare o formă de 
evantai, cu o surplombă ce de- 
păşeşte 15 m. În lupta cu timpul 
şi, mai ales, cu factorii de ero- 
ziune s-au distrus straturile mai 
slabe, care au fost îndepărtate, 
astfel încât a rămas să înfrunte 
vicisitudinile naturii numai 
bazaltul, care însă cedează şi el 
din când în când. Atunci au loc 
desprinderi de coloane bazaltice, 
care se prăbuşesc cu zgomot în 
aval, producând acele detunături 
despre care am amintit. Cunos- 
cut ca o rocă vulcanică de cur- 
gere, bazaltul de la Detunatele 
etalează în compoziţia sa diferite 
minerale, ca olivină, feldspat 
labrador, magnetit, apatit, biotit 
etc., în fapt, oxizi de siliciu, fier, 
aluminiu, calciu, magneziu, fos- 

for. O combinaţie eterogenă 
gândită şi născută în laboratoa- 
rele subterane ale Terrei, acolo 
unde accesul omului este, deo- 
camdată, interzis. Şi pentru că 
apreciez puţin licenţios numele 
Detunatei Flocoase, precizez 
că el derivă de la pădurea de 
conifere care îi acoperă laturile, 
astfel încât cercetarea geologică 
nu se poate desfăşura în condiţii 
normale. În schimb Detunata 
Goală, fiind lipsită de vegetaţie, 
etalează în toată splendoarea ei 
anatomia masivului: peretele 
vertical, înalt de peste 70 m, 
expune privirilor coloanele de 
bazalt în rânduri strânse. Dacă la 
bază coloanele sunt drepte, cu 
cât ele înaintează spre înalt se 
curbează, în aşa fel încât, în 
partea superioară, ajung la o 
poziţie aproape culcată. Decla- 
rate monumente ale naturii, 
Detunatele acoperă o suprafaţă 
totală de aproape 29 ha. Dacă 
zgomotul căderilor de bazalt se 
aude de la mari depărtări, apro- 
pierea de aceste locuri prezintă 
un factor de risc, deoarece des- 
prinderile din masiv sunt întâm- 
plătoare şi, în nici un caz, anun- 
tate. Deci drumeţule, admiră-le, 
dar fii prevăzător! 


ION RUŞ 


Încheiam, în numărul 
trecut, cu întrebările 

ce se ridicau în faţa 

celor trei arheologi după 
finalizarea primelor lucrări 
de la Tropaeum Traiani. În 
primul rând, o importanţă 
deosebită trebuia acordată 
reconstituirii formei iniţiale 
a monumentului, lucru ce 
presupunea un răspuns 
pertinent la chestiunea 
construirii dintr-o bucată - 
într-o etapă - sau din mai 
multe segmente - în etape 
succesive, precum şi 
elucidarea datei la care au 
avut loc lucrările. O a doua 
mare problemă era aceea 
a exegezei monumentului, 
a semnificației construrii 
sale. Ce rost avea? 

Ce evenimente istorice 
comemora? Ce însemnau 
reprezentările figurale de 
pe el? Ce populaţii apar 
acolo? Și, încă o dată, 
când se întîmplau toate 
cele descrise în | A 
basoreliefurile de la ; i 
Adamclisi? x 


O mostră perfectă iN 
de artă provincială i 
Perioada în care Tocilescu lucrează la moni 

grafia monumentului - care aveaysă apară” 
Viena în ediție bilingvă (română/ ană) în anul; 
1900 - este perioada în care 
alt învăţat german, publică, gă privire la Columna 
lui Traian, marea sa mo 
rinţă, în ciuda faptului 
ea, Cihorius a a să-elaborez 
legată de interpfetarea reliefurilor,/mai precis aj! 
copiilor lor, realizate 'din ordinul lui Napoleon al-I- 
lea, copii care se găseau pe atunci la Vatican, iar 
astăzi le putem admira în celebrul muzeu al civili- 
zaţiei romane de la Roma. Practic, Cihorius re- 
constituia războaiele daco-romane după mărturi- 
ile figurate ale Columnei. Fără nici un fel de patri- 
otism local, eşte indiscutabil faptul că aceste răz- 
boaie au repre tat unul dintre cele mai impor- 
tante_ evenimente militare şi politice ale istoriei 
Imperi man. Mărturie stau concentrarea de 
mijloace şi faptul că împăratul însuşi a condus 


Cap Aa 


nu a fost 
umai part 


ad Cihorius; un. , 


rafie, rămasă de refe-”. i 
rminată. Din, a 


ROPAEUM 


(2) 


Restaurarea istoriei 


cele două campanii împotriva Daciei. Reconstitui- 
rea bătăliilor, a traseelor, identificarea localităţilor 
sau a personalităţilor implicate în desfăşurarea 
ostilităţilor nu puteau să fie o sarcină uşoară... 
Tocilescu spera, de aceea, să se poată ajuta de 
publicaţia lui Cihorius, ceea ce a şi făcut. Din pă- 
cate, monografia lui Tocilescu este anterioară ce- 
lei scrise de Petersen, care intervine după vreo 
nouă ani de la publicarea lucrării lui Cihorius. 

Petersen stabilea că în Dobrogea avusese loc 
un episod foarte special al războaielor daco-ro- 
mane: o încercare de contraatac a dacilor, stăvili- 
tă printr-o intervenţie urgentă a lui Traian, cu tru- 
pe aduse chiar de pe front, ceea ce a determinat 
o pauză a operaţiilor din Transilvania. 

Eugen Petersen a identificat pe Columnă o 
serie de scene în care se văd dacii, aliaţi cu roxo- 
lanii şi cu sarmaţii, care trec Dunărea. Apoi 
aceştia atacă în sud nişte fortificaţii romane. 
Împăratul se îmbarcă. Vine în grabă până la un 
port de pe Dunăre. Debarcă. Dă o luptă de cava- 
derie. Asediază o cetate de care. Primeşte soliile 
popula aţiilor locale - tot dacice, dar deja supuse 

După aceea susţine o a doua mare bătă- 
lie, decisivă, nimicindu-i pe atacanţi şi putând, 
astfel, săsei toarcă nestingherit pe front. 

Acest nu fusese interpretat ca atare de 
nimeni până là Pâtersen, după cum nimeni nu l-a 
interpretat. intr-o manieră diferită de la Petersen 
încoace. Nici ilescu nu a avut la dispoziție 
această versiune, motiv pentru care a presupus 
că Aba oder e la Adamclisi vorbeşte despre 
ambele dacice în toată complexitatea 
desfăşurării lor Era o bravadă, fără îndoială. 54 


este completă, ci , dar bogăţia ei asigură 
o cuprindere mai mare. De aceea este de presu- 

pus că scenele monumenului de la Adamclisi se 
referă numai la succesul campaniei imperiale din 
Dobrogea. Legătura cu evenimentele din Dobro- 
gea a făcut-o totuşi Tocilescu, când a vorbit des- 
pre cauzele edificării monumentului aici. Dar atât. 

In întreaga exegeză expusă în monografia lui 
Tocilescu este evidentă contribuţia colaboratorilor 
săi germani. Cu siguranţă, reconstituirea arhitec- 
turală îi aparţine lui Niemann. In schimb, interpre- 
tarea reliefurilor însumează munca lui Bendorf şi 
a lui Tocilescu, care rămâne însă conştient de lip- 
surile ei, subliniind într-un pasaj că, în condiţiile 
date, "mai bine nu se putea". 


Un prim răspuns 

Ulterior publicării monografiei, o serie de spe- 
cialişti au remarcat câteva incongruenţe semnifi- 
cative, care duceau la modificarea unor volume 
ale monumentului. Astfel, Furtwangler - tatăl ves- 
titului muzician, un arheolog de renume în epocă 
- observă că piesele rămase din baza hexagona- 
lă, puţine de altfel, nu sunt coerente, aparţinând la 
două ordine de mărime diferite. Şi atunci vine cu 
propunerea existenţei a două baze hexagonale 
suprapuse, cea inferioară - largă şi scundă, cea 
superioară - mai îngustă şi mai zveltă decât pri- 
ma. Mult mai târziu, în perioada interbelică, un alt 
cercetător german, Jânecke, observă că turnul 
central trebuie să fi avut o funcţie proprie, nelega- 
tă de restul monumentului. Neștiind că el se 
opreşte la un nivel de deasupra solului, fiindcă în 
releveul publicat de Tocilescu nu se vede acest 
lucru, Jănecke îl duce până jos şi consideră că 
acest turn cu cele două baze hexagonale purtând 
trofeul este partea cea mai veche a monumentu- 
lui, datând din vremea lui Traian (în conformitate 
cu inscripţia de pe baza hexagonală superioară 
care spune acest lucru), în timp ce tamburul cilin- 
dric care poartă reliefurile - friza cu metope şi pa- 
rapeţii cu prizonieri - ar aparţine unei epoci mult 
mai târzii, secolul IV e.n., din timpul domniei lui 
Constantin cel Mare. Acesta, după cum s-a mai 
văzut şi în alte cazuri, fie că şi-a însuşit, fie că a 
completat monumente ale predecesorilor săi, tre- 
cându-le în contul său. Astăzi ştim cu certitudine 
că tumul nu coboară până la baza tamburului ci- 
lindric, neputând să constituie nici o fază anterioa- 
ră, nici un proiect modificat - cum este cazul de 
notorietate al piramidei în trepte a regelui Gesser, 
din a treia dinastie egipteană, care a fost constru- 
ită întâi mai mică şi apoi mărită. 

Analizele efectuate mai târziu au demonstrat 
pe deplin că Tropaeum Traiani este o construcţie 
originală şi unitară. Ipoteza lui Jânecke a rezistat 
însă pentru o vreme. In sprijinul ei stătea şi afir- 
maţia lui Cihorius, conform căreia arta probată de 
metopele de la Adamclisi era o artă târzie, barba- 
rizată, apropiată de arta evului mediu şi diferită de 
cea "academistă" pe care o regăsim pe Columnă. 

În realitate, în momentul când Cihorius făcea 
această remarcă, arta provincială romană era 
prost cunoscută, fiind considerată un fenomen 
periferic, izolat, al unei arte imperiale aulice, trium- 
faliste, academiste. Abia prin anii '30, italianul 
Silvio Ferri publică două importante monografii 
privind arta provincială - Arta romana su'll Reno şi 
Arta romana su'll Danubio - referitoare la desco- 
peririle efectuate pe Rin şi pe Dunăre. Abia atunci 
comunitatea ştiinţifică devine conştientă de dife- 
renţele adesea majore dintre stilul şi execuţia mo- 
numentelor provinciale şi a celor aulice, între aca- 
demismul celor din urmă şi frustețea, dar în 
acelaşi timp şi spontaneitatea, prospeţimea, pri- 
melor. Până una alta însă Cihorius era îndreptăţit 
să creadă că era vorba de epoci diferite, de men- 
talităţi, de stiluri şi tradiţii artizanale diferite. Astăzi 
această dihotomie a artei romane este un fapt în- 
delung studiat şi pe deplin acceptat - pe atunci 
încă nici măcar nu era cunoscut. 


Barbari, vrejuri 
și semne de întrebare 


Apoi, în privința monumentului de la 
Adamclisi, lucrurile s-au liniştit, povestea a intrat 
în uitare până prin anii '50, când un român, etno- 
graful Florea Bobu-Florescu a redeschis discuţia 
privitoare la încercările de exegeză, referindu-se 
la cele trei grupuri distincte de barbari care apar în 
reliefuri. Acestea au fost identificate cu daci, ger- 
mani şi sarmaţi. Bobu-Florescu a plecat tocmai de 
la comparaţia imaginilor cu semnificaţie etnograf- 
ică de pe monument cu informaţia etnografică a 
momentului. Nu ştiu cât de îndreptăţit este proce- 
deul, dar genul acesta de analiză este frecvent 
practicat de etnologi şi antropologi. 

De aici a mers mai departe şi - bine sfătuit de 
o serie de colegi arheologi - a încercat o reeditare 
a monografiei. Rezultatele în planul reconstituiri 
şi al exegezei, dar Florea Bobu-Florescu a adus o 
serie de precizări suplimentare. De exemplu, a fă- 
cut primele relevee topografice complete ale mo- 
numentului. Acestea au scos în evidenţă un fapt 
care nu ţine de construcţia originală, ci de condiţi- 
ile în care s-a păstrat... Este clar că monumentul 
s-a tasat şi fundaţia, probabil, s-a fisurat după o li- 
nie diametrală, care face astăzi ca partea inferioa- 
ră a monumentului, cu treptele, să fie ca o farfurie 
spartă, uşor înclinată. In al doilea rând, pe baza 
analizelor de rocă şi de mortare, Bobu-Florescu a 
demonstrat unitatea monumentului, care este fă- 
cut din aceeaşi piatră. O a treia observaţie impor- 
tantă este că atticul, cuprinzînd parapetele cu pri- 
zonieri, care în viziunea lui Niemann se compu- 
nea din grupuri de câte două parapete - unul, 
înalt, cu prizonieri şi unul, jos, cu motive geometri- 
ce, era alcătuit, de fapt, din grupuri de câte trei pa- 
rapete - unul înalt şi două joase. Asta schimba 
fundamental ritmul. In loc să căutăm 54 de para- 


Varianta Tocilescu 
Varianta Furtwangler 


mato 


Varianta Florescu 
e 


pete cu prizonieri, trebuia să avem numai 27. Tot 
Florea-Bobu Florescu a mai făcut o descoperire 
foarte interesantă: friza cu metope şi pilaştri pitici 
este încadrată, jos şi sus, de alte două frize - una cu 
un vrej care se involutează şi se sfârşeşte în capete 
de lup şi cealaltă cu o alternanță de palmete şi tor- 
sade. Prima era cunoscută destul de bine încă de 
pe vremea lui. Tocilescu şi se ştia şi punctul ei de 
origine - un vas în care intrau cele două vrejuri de 
acant. Ei bine, Bobu-Florescu a găsit încă o piatră 
de origine - o tufă de acant din care ies două vrejuri. 

De această descoperire se leagă o anecdotă 
simpatică. Primisem sarcină, pe vremea aceea, din 
partea Direcţiei Monumentelor Istorice, să suprave- 
ghez strângerea pietrelor dispersate în teritoriu şi 
aducerea lor la Adamclisi. Am constatat cu acest pri- 
lej că vrejul avea două sensuri de desfăşurare şi nu 
unul singur, care i-ar fi permis, pur şi simplu, să dea 
ocol monumentului. Astfel, întrucât cele două vrejuri 
intrau în vas, trebuia ca ambele să iasă de undeva. 
Am presupus că este vorba de o tufă de acant, ple- 
când de la alte exemple de astfel de frize. Am expus 
această ipoteză în cadrul unei sesiuni de comunicări 
la Direcţia Monumentelor Istorice, în sală aflându-se 
şi Florea Bobu-Florescu. Aveam să aflu ulterior că el 
descoperise piesa, dar nu publicase această desco- 
perire. Reacţia lui a fost iniţial destul de vehementă: 
"De unde ştii? Când ai văzut-o?" l-am răspuns că nu 
ştiu şi nu văzusem nimic, existenţa acelei pietre fiind 
pentru mine rezultatul unei simple deducţii. Astfel, 
pe două căi diferite, cercetătorii ajunseseră la 
aceeaşi concluzie. 

Mai târziu, plecând de la observaţiile lui Florea 
Bobu-Florescu, care încercase să demonstreze fap- 
tul că barbarii reprezentaţi pe reliefuri aparţineau 
unui singur popor, Radu Vulpe îi identifică pe ger- 
manicii de pe monument cu burii. Burii au fost o 
populaţie de origine suebică aşezată în urma unei 
migrații, undeva în nord-vestul țării noastre, pe la li- 
mitele judeţelor Satu-Mare, Bihor. Conform ipotezei 
profesorului Vulpe, aceştia ar fi trecut prin nord în 
Moldova, de unde, alăturându-şi câteva grupuri de 
daci şi de sarmaţi, ar fi trecut Dunărea, constituind 
forța de şoc care a izbit posesiunile romane din sud. 
Comparând însă cu Columna lui Traian, acest sce- 
nariu nu se confirmă. Pe Columnă apar şi sarmaţi şi 
daci şi germanici. lar germanicii au aceeaşi trăsătu- 
ră caracteristică cu cei de pe monumentul de la 
Adamclisi - un nod în pieptănătură. Numai că, pe 
Columnă, aceşti germanici sunt întotdeauna de par- 
tea romanilor şi nu a dacilor, constituind, practic, 
ceea ce se numeau gentiles sau foederati, adică 
grupuri aparţinând unui popor din afara imperiului, 
dar care avea relaţii clientelare faţă de acesta, con- 
tribuind, la nevoie, cu contingente. 

Cum au ajuns ei pe monumentul de la 
Adamclisi? Este evident că pietrarii care au lucrat la 
monument nu erau 'academiştii' care au edificat 
Columna, fiind aduşi, o dată cu legiunile romane, 
nişte meşteri de obârşie din zonele din care prove- 

neau şi legiunile - de pe Rinul Superior, de pe Du- 
nărea de Jos... Probabil că, atunci când s-au apu- 
cat de lucru, ei nu au primit decât nişte indicaţii 
vagi, scrise, şi nu schiţe elaborate cu portrete şi 
poziţii clare. Este posibil, spre exemplu, ca în loc 
de "daci, sarmaţi şi germanici" să li se fi ordonat 
să reprezinte, pur şi simplu, "populaţii transdanu- 
biene", ceea ce ei au şi executat. Aşa cum ştiau 
ei că arată transdanubienii: ca dacii, sarmaţii şi 
germanicii, denaturând astfel, involuntar, intenţia 
proiectantului. Eroarea de iconografie era foarte 
lesne să apară. 


Pentru o viziune narativă 


Cu prilejul călătoriei la Adamclisi de care am 
pomenit deja, am avut timp să stau în preajma 
monumentului şi să-l observ. Acesta a fost con- 
struit într-o manieră specială: după ce s-a turnat 
fundaţia, căreia i s-a asigurat o pantă de circa 45* 
pe care au fost puse ulterior treptele, s-au ridicat 
apoi una după alta asizele, alcătuite din pietre de 
parament, bazinul format de ele fiind umplut cu 
mortar - emplecton. Aceste asize erau lăsate să 
facă priză înainte de a fi turnată următoarea. 
Astfel, fiecare asiză se distinge de următoarea, 
fiind delimitate de o linie fină de mortar. Acest lu- 
cru mi-a dat posibilitatea să număr rosturile dintre 
asize şi să măsor întinderea fiecăreia. Astfel am 
tras concluzia că asiza metopelor era plasată în 
altă parte decât unde o plasase Niemann. 

Acesta reconstituise Tropaeum Traiani după 
modelul mausoleului din Halicarnas, a monumen- 
telor de pe valea râului Meandros din Asia Micii, 
văzându-l adică drept un corp masiv încununat cu 
un al doilea corp mai subțire, ce poartă anumite 
reprezentări esenţiale. În consecinţă, pe un stere- 
obat cu trepte se înălța, în viziunea lui Niemann, 
un tambur cilindric care la partea superioară purta 
o friză constituită dintr-o alternanță de metope şi 
triglifi (triglifii greceşti ai elenistului Niemann s-au 
dovedit ulterior a fi pilaştri romani pitici). Urma o 
cornişă şi acoperişul propriu-zis. Sigur, lipsea 
arhitrava. În locul ei apărea tot o friză - continuă, 
curentă. lar între aceasta şi friza cu metope se 
mai interpunea o a treia. Această aglomerare de 
frize în partea de sus nu l-a incomodat pe 
Niemann. Acoperişul era tronconic, făcut din solzi 
de piatră, iar în vârful său, pe o platformă repre- 
zentând a patra parte din diametrul tamburului ci- 
lindric, se înălţau cele două baze hexagonale, 
purtând trofeul propriu-zis. 

Ceea ce am descoperit eu era tocmai poziţia 
mediană a întregului brâu de reliefuri. Nu la baza 
cornişei, ci la mijlocul tamburului cilindric. Sigur, 
propunerea a făcut senzaţie. Majoritatea specia- 
liştilor au fost tentaţi să respingă o asemenea 
abatere de la regulă, până când, în cele din urmă, 
o comisie întrunită de Direcţia Monumentelor Isto- 
rice a verificat observaţiile şi a confirmat ipoteza. 

Mai există însă un al treilea brâu de reliefuri, aşa 
numitele frize cu arme, a cărui poziţie a generat 
alte discuţii. Florea Bobu-Florescu l-a inserat între 
cornişa bazei hexagonale superioare şi corpul 
acesteia. Toate piesele bazei hexagonale supe- 
rioare prezintă urme de legături (cu scoabe de 
lemn sau de fier). Frizele celui de-al treilea brâu 
nu vădesc nici un fel de astfel de urme... 

Pe baza locurilor de provenienţă a reliefurilor 
scoase la lumină de Tocilescu, un alt arheolog re- 
putat al acelei epoci, Teoharie Antonescu de la 
laşi, fost elev al lui Niemann şi Dopfeld, a încercat 
să reconstituie locul pe care îl ocupau pe monu- 
ment. La zece ani de la ultimele săpături ale lui 
Tocilescu, Antonescu a vizitat Adamclisi efec- 
tuând o anchetă minuțioasă în rândul sătenilor din 
împrejurimi cu care lucrase acesta. Ancheta, deşi 
reprezenta o iniţiativă întemeiată, menită să recu- 
pereze lipsa de conştiinciozitate a lui Tocilescu, 
era de la început sortită eşecului. Oamenii simpli 
nu ţin minte cu precizie decât ceea ce-i interesea- 
ză din punct de vedere practic. In rest, memoria 
lor este vagă şi când nu reuşesc să-şi aducă 
aminte exact confabulează, ceea ce a făcut ca 
Antonescu să nu se aleagă decât cu un soi de fol- 
clor ştiinţific. Cu toate acestea, Antonescu a făcut 
câteva observaţii interesante. Existau, spre 
exemplu, perechi de metope, asemănarea dintre 
ele mergând uneori până la identitate. Mai existau 
perechi complementare de metope, precum şi o 
unitate tematică ce regrupa un număr mai mare 
de metope. Există, astfel, opt metope cu scene de 
marş, formate din trei perechi de metope identice 
şi o pereche de metope complementare. Este 
greu să nu accepţi că toate acestea nu formau o 
singură scenă, lucru care schimbă însă radical 
viziunea asupra monumentului. La fel, există şase 
metope reprezentând ofiţeri superiori, poate chiar 
pe Traian (după unele trăsături din tipologia impe- 
rială). Din totalul de 54 de metope, din care ne 
lipsesc cinci, pentru a încadra unitar grupul celor 
opt metope cu scene de marş, trebuie să con- 
simţim că avem de-a face cu şase scene consti- 
tuite din grupuri de câte nouă metope. Avem deja 
scena luptei de cavalerie, compusă din şapte 
metope. Bătălia în jurul fortificaţiei de care - tot 
şapte metope. Care este însă ordinea scenelor? 
Căutând analogii cu scenele de pe Columnă, 
putem să găsim o succesiune plauzibilă a unei 
naraţiuni în imagini în şase scene formate din 
nouă metope. 

Cu excepţia unor detalii care mai pot fi îndrep- 
tate, acesta este stadiul din care trebuie să se 
plece în studiul monumentului, atât pentru înţele- 
gerea mai completă a structurii lui arhitecturale, 
cât şi pentru descifrarea sensului istoric-narativ şi 
a semnificației sale simbolice. 


Prof. univ. dr. RADU FLORESCU 

Ştiinţa - 

un fenomen global 
(două interviuri 

în exclusivitate cu 
Ricardo Diaz Hochleitner 
şi Serghei Kapitza) 


Dan Mihu 

Mai mult, 

cu mai puţine resurse 
Daniela Mândru 
Bogatii sunt hoţi sau 
corupți, iar săracii - 
ignoranţi şi neputincioşi 
(sondaj INSOMAR) 


Cu ocazia desfăşurării la București a 
sesiunii de discuţii a Clubului de la 
Roma, concomitent cu şedinţa 
Consiliului Executiv al Clubului, 

am avut plăcerea de a realiza două 
interviuri în exclusivitate pentru 
revista Ştiinţa şi tehnică. Primul 
nostru interlocutor - un personaj 
deosebit de amabil şi de atent, în 
ciuda timpului limitat pe care îl avea 
la dispoziție şi a nesfârşitei mulţimi de 
ziarişti care îl asaltau - a fost domnul 
Ricardo Diaz Hochleitner, 
preşedintele Clubului de la Roma, 
fost ministru al educaţiei din Spania 
şi fost director executiv al UNESCO. 


Pentru început, v-aş ruga să ne lămuriţi ce 
este Clubul de la Roma? 

Suntem un grup internaţional destinat studii- 
lor şi dezbaterilor. Forumul nostru de studii şi 
dezbateri are la bază o serie de rapoarte preli- 
minare, cu un caracter global şi interdisciplinar, 
care ne vin din toate colţurile lumii. Noi oferim 
lumii - factorilor de decizie sau opiniei publice - 
rațiuni pentru a spera într-un viitor mai bun şi 
alternative la acţiunile ce urmează a fi între- 
prinse pentru a ajunge acolo. Încercăm să sur- 
prindem care sunt curentele de opinie cele mai 
marcante, cum se conturează tendinţele glo- 
bale, toate acestea pentru a alcătui scenarii co- 
erente cu privire la „ce se va întîmpla dacă“. 
Contribuţia noastră esenţială rezidă în aborda- 

„rea interdisciplinară a chestiunilor pe care le 
luăm în discuţie. Membrii Clubului de la Roma 
au cele mai variate pregătiri şi experienţe pro- 
fesionale. Şi-au întemeiat deja o carieră de re- 
putaţie internaţională. Nu mai nutresc nici un fel 
de ambiţii politice şi nu se folosesc de aparte- 
nţa lor la Club în scopuri personale. 
Cum vă explicaţi uriaşa influenţă pe care 
I de la Roma a avut-o în acest sfârşit de 
ol şi de mileniu? 
rincipalul instrument a fost să fim sinceri. 
Ni ne-am ascuns niciodată de mass- media, 
„nu i-am ascuns niciodată adevărul. Am 
deschişi şi oneşti. 

STIINTA 


Ricardo Diaz Hochleitner 


un fenomen global 


Ce v-a determinat să alegeţi România 
pentru a vă desfăşura această sesiune de dis- 
cuţii? Europa occidentală a considerat, nu de 
puține ori, că suntem o ţară greu guvernabilă, 
un teren alunecos, o nație care trăieşte de azi 
pe mâine... Care este mesajul pe care speraţi 
să-l aduceţi acestui popor „neguvernabil“ şi ce- 
lor care îl văd aşa? 

Fiecare țară este foarte greu de guvernat. 
Peste tot este nevoie de o conducere puterni- 
că, stabilă, bazată pe democraţie, pe libertatea 
cuvântului, oferind un cadru deschis, capabil să 
implice din plin resursele societăţii civile. Cultu- 
ra şi calitatea oamenilor de aici, precum şi tra- 
diţia unor instituţii fundamentale sunt un suport 
minunat pentru a clădi un viitor durabil. Şi eu 
vin dintr-o ţară care s-a confruntat, în trecutul 
nu foarte îndepărtat, cu mari dificultăţi. Nu 
vreau să fac comparații, dar vă reamintesc că 
şi Spania a avut de-a face cu o sărăcie genera- 
lizată şi mai avem, la rândul nostru, multe pro- 
bleme de rezolvat. Însă niciodată nu am aştep- 
tat ca rănile să se vindece de la sine, întotdea- 
una am avut o politică de stat, indiferent de ci- 
ne se afla la putere. Existau diferite strategii, 
ale diferitelor partide, dar o singură politică, un 


a singur scop, pe care, încet-încet, l-am atins. 


“Repet, cu sprijinul societăţii civile. 
Care consideraţi că este rolul ştiinţei şi 
tehnicii în dezvoltarea societății umane? 


Ştiinţa şi noile tehnologii reprezintă cel mai 
bun produs al spiritului creator al umanităţii. 
Cunoaşterea pură, căutarea „adevărului abso- 
lut“ au existat dintotdeauna şi vor trebui să ră- 
mână nişte preocupări majore, esenţiale ale 
speciei noastre. Desigur, ştiinţa şi, mai ales, 
tehnologia pot fi întrebuințate într-o direcţie gre- 
şită. Dar prin ele însele ştiinţa şi tehnologia 
sunt cei mai buni indicatori ai progresului pe 
care l-am făcut. Din păcate însă, de cele mai 
multe ori vorbim mult prea frumos despre nişte 
credinţe şi valori pe care, practic, nici nu le 
luăm în considerare. 


Printre participanţii la simpozionul 
Clubului de la Roma s-a numărat şi 
cunoscutul fizician rus Serghei Kapitza, 
membru al Clubului, căruia am îndrăznit 
să-i solicităm interviul care urmează. 

În mod întâmplător, discuţia s-a reînnodat 
din punctul în care o abandonase domnul 
Ricardo Diaz Hochleitner. 


Cum apreciaţi dumneavoastră, ca fizician, 
rolul ştiinţei şi tehnicii? 

În primul rând, trebuie arătat că ştiinţele, în 
special ştiinţele naturii, reprezintă un fenomen 
global. Astronomia, matematica, biologia, geo- 
logia, fizica nu sunt limitate de diversele frontie- 
re de stat. Studiile se practică într-o limbă sau 
alta, dar ştiinţele, toate, contribuie la alcătuirea 
şi se înfruptă din acelaşi trunchi comun de cu- 
noştinţe. Acesta este un fenomen globlal fun- 
damental, care a început a se contura încă din 
vechime, din epoca lui Newton sau chiar a lui 
Galileo. Galileo şi-a publicat lucrările în Olanda, 
deşi el trăia în Italia. Newton şi-a elaborat 
lucrările în latină, o limbă comună, pe atunci, 
unei largi comunităţi de gânditori. Deci ei vizau, 
de la început, un public internaţional. lar 
această tradiţie s-a perpetuat până astăzi, 
când, tehnic vorbind, comunicarea a atins orice 
culmi imaginate şi imaginabile, graţie Interne- 
tului şi altor sisteme moderne de telecomunica- 
tie. Însă ideea de împărtăşire a datelor brute, 
rezultatelor, opiniilor, certitudinilor, ipotezelor 
de lucru etc. datează din timpul lui Galileo şi 
Newton. De atunci nu s-au schimbat decât mij- 
loacele tehnice. O altă faţetă a globalităţii este 
faptul că o aceeaşi tehnologie este utilizată 
peste tot în lume. Toţi folosim computere ce 
beneficiază de existenţa aceloraşi programe 
sau limbaje de programare. Latina lui Newton... 

În general, să zicem, există diferite design- 
uri de motociclete, însă principiul lor de funcţio- 


nare este acelaşi. Piesele lor componente, 
chiar dacă nu arată la fel, îndeplinesc aceleaşi 
sarcini. Şi toate motocicletele consumă 
combustibil. Lucrul acesta este valabil pentru 
majoritatea obiectelor ce implică o contribuţie 
tehnică sau tehnologică, ceea ce mă face să 
afirm că ştiinţa şi tehnica au astăzi o dimensiu- 
ne globală, unificatoare. 

Impactul lor „moşteneşte“ acest caracter 
global? 

Cu siguranţă. Fiecare ţară are acces la sta- 
diul actual al progresului ştiinţific şi tehnologic 
global, folosind informaţiile într-un mod propriu 
dezvoltării sale economice şi sociale. 

Cum vă explicaţi, în acest caz, lenta scă- 
dere a prestigiului oamenilor de ştiinţă? De 
exemplu, astăzi, un lucrător în industria publi- 
cităţii este mult mai bine plasat în ierarhia so- 
cietății decât un specialist în... biologie celulară. 

Poate că ştiinţa a fost supraevaluată, într-un 
anume sens. Au existat unele aşteptări care au 
rămas nesatisfăcute. Să ne gândim la promi- 
siunile privitoare la noi forme 
de energie sau la utilizarea 
paşnică pe scară largă a 
energiei nucleare. De 
asemenea, acum, când 
dimensiunea internaţio- 
nală are importanţa pe 
care am arătat-o, ştiin- 
ta tinde să piardă pe 
plan naţional, ceea ce 
câştigă prin globaliza- 
rea sistemului său de 
valori. Astfel este posibil 
ca acelaşi individ să facă 
parte dintr-o elită mondi- 
ală, dar să fie ignorat de 
către concetăţenii săi. 
Mai există şi alte consi- 
derente, care trebuie 
luate în calcul. Dar, 
cel puţin pentru tă- 
rile noastre, reali- 
tatea este că de 
cele mai multe 
ori progresul 
social nu a ți- 
nut pasul cu 
dezvoltarea 
pe plan na- 
tional a do- 
meniului şti- 
ințelor. Din 
acest motiv 
„internaționali- 
zarea“ efortu- 
lui ştiinţific 

este singura cale acceptabilă pe care avem da- 
toria să o alegem. 

Bine, atunci, folosindu-se de acest caracter 
global, care credeți că va fi domeniul ştiinţific al 
viitoarei descoperiri revoluţionare? 

Deja asistăm la o revoluţie în biologie. 
Biologia celulară, pe care aţi amintit-o. Sau în 
genetică. Cercetările în genetică generează 
deja, de cîțiva ani, mari speranţe şi mari temeri, 
totodată. Dar ceva se întâmplă în acest dome- 
niu. Trebuie să fim atenţi şi să descoperim ce 
descoperim. Ca să nu mai vorbim de faptul că 
trebuie să descoperim şi în faţa opiniei publice 
ceea ce am descoperit că am descoperit, altfel 
aceeaşi opinie publică are tendinţa să se sperie 
şi să acţioneze într-o manieră neprevăzută. 

În cazul în care cunoaşterea ne poate 
provoca atâta rău, credeţi că mai trebuie să 
continuăm a căuta răspunsuri la întrebările 
fundamentale care ne macină? 

Bineînţeles. Chestiunea care se pune este 
aceea a sistemului de valori. Unii obişnuiesc să 
spună că ştiinţa este „value free“, încercând să 
susţină că ea nu poate fi nici rea şi nici bună. 
Dar am cunoscut bomba atomică. Am cunoscut 
gazele de luptă. Chestiunea instituirii unui sistem 
de valori în acord cu corpusul ştiinţei este astăzi 
de o stringentă actualitate. Remarcăm deo- 
camdată un soi de curent critic la adresa ştiinţei, 
dublat de o recrudescenţă a vechilor credinţe şi 
practici de cult barbare, care nu numai că nu se 
înscriu într-o evoluţie normală a societăţii, dar 
conduc la ascuţirea unui conflict dureros. 

Vorbind despre credințe, cum comentaţi 
faptul că Consiliul pentru Educaţie al statului 
Kansas a considerat că nu mai este obligatoriu 
ca teoria evoluționistă a lui Darwin să fie 
studiată în şcoli? 

Mă mâhneşte. Am vorbit cu câţiva colegi din 
California şi ei au considerat drept supărătoare 
această evoluţie. Este cea mai bună exemplifi- 
care a ceea ce spuneam mai devreme: un 
dezacord între dezvoltarea tehnologică şi sta- 

¿diul de progres al societăţii civile. Este incredi- 

bil ca legislatorii statului Kansas să decidă asu- 
pra unei chestiuni în care, de fapt, nu au nimic 
"de decis. Nu se pune problema respingerii unei 
“ alternative. Nu există alternativă viabilă la ipo- 
teza darwinistă. Nu este vorba despre cosmo- 
~ logie, unde Universul poate fi închis sau des- 
Chis, în expansiune sau în contracție... Gestul 
elor din Kansas nu demonstrează altceva de- 
ât o enormă lipsă de înţelegere faţă de distinc- 
dintre ştiinţă și credință sau superstiție. Ace- 
u este valabil şi cu privire la intenţia de 
are a începutului noului mileniu, pe care 
uiţi ar vrea să-l vadă începând de la 1 ianua- 
e 2000, când rostul lui este să-şi dea drumul 

Unii obişnuiesc să spună că 
ştiinţa este „value free“, 
încercând să susţină 
că ea nu poate fi 


nici rea şi nici bună. 
Dar am cunoscut 
bomba atomică 
şi gazele de luptă... 


la vale de la 1 ianuarie 2001. Nu-i nimic. Ne 
vom bucura de un secol mai scurt cu un an. 
Asta îmi aduce aminte de o istorioară despre 
un general rus care a întârziat să-şi felicite ţarul 
de ziua acestuia. După trei zile i-a trimis totuşi 
cuvenita telegramă. Răspunsul i-a atras atenţia 
că se înşelase cu trei zile. Generalul a replicat, 
„abia acum am terminat de sărbătorit“. Ţarul i-a 
răspuns „bine, dar acum e timpul să încetaţi“. 

Să ne bucurăm deci de mileniul care vine 
mai repede? 

Exact. i 

Dacă tot am navigat până într-o zonă mai 
destinsă a interviului nostru, permiteți-mi să vă 
întreb care a fost materia favorită în şcoală? 

Mineralogia. Pe când eram încă un băieţel 
eram încântat de cristalografie, de frumuseţea 
şi complexitatea pietrelor preţioase... 

Straniu... Pot să îndrăznesc să vă întreb 
cum aţi ajuns să vă ocupați astăzi de studiile 
demografice? 

De vină este faptul că am urmat fizica. 
Aceasta este formaţia mea de bază. Acum nu 
fac altceva decât să aplic în demografie meto- 
dele de bază din fizica teoretică, descriind dina- 
mica grupurilor umane. Mă mir că nu a mai fă- 
cut-o nimeni până la mine, rezultatele sunt cu 
adevărat spectaculoase şi când mă uit la nu- 
merele pe care le obţin, mă gândesc cât de ciu- 
dat mă simt să le găsesc acolo, aşteptând pur 
şi simplu. 

Ca mărul lui Newton? 

Nu ştiu decât că pentru mine a fosto 
revelaţie extraordinară şi acest domeniu 
continuă să mă pasioneze nespus, după toate 
studiile şi cărţile pe care le-am publicat în acest 
domeniu. 

Vă mulțumesc. 


A consemnat DAN MIHU 


o... ......— 


Acesta este, 

de fapt, substratul 
volumului alcătuit 
de un numeros 
grup de lucru 
interdisciplinar, 
menit a contura 

o strategie naţională 
de dezvoltare 
durabilă: „să facem 
mai mult, cu mai 
puține resurse.“ 


La sfârşitul unui secol ce 
ar putea fi caracterizat printr-o 
explozivă creştere industrială 
şi, mai ales, la capătul câtorva 
decenii marcate - în vest - de 
un consum sălbatic, omenirea 
s-a întors la sentimente mai 
bune, devenind, în acelaşi 
timp, conştientă de epuizabili- 
tatea resurselor de care dis- 
pune. Astfel, înțelegând, în 
sfârşit, că „nu lăsăm această 
planetă copiilor noştri, ci doar 
o împrumutăm viitoarelor ge- 
neraţii“, ecologiştii de ieri - 
convertiți astăzi în fideli ai 
conceptului de „durabilitate“ - 
au subliniat necesitatea satis- 
facerii nevoilor prezentei ge- 
neraţii, fără a se compromite 
şansele celor viitoare de a-şi 
satisface propriile nevoi. Acest 
lucru a fost adoptat, global, în 
cadrul întâlnirii de la Rio de 
Janeiro din 1992 şi consem- 
nat în ceea ce a purtat ulterior 
titlul de „Agenda 21“. 

Strategia cuprinde, în for- 
mularea pe care v-o prezen- 
tăm astăzi, trei mari părţi. Este 
subiectul unui alt articol 
întrebarea dacă ea va fi sau 
nu pusă în practică în acest 
fel. Dacă ea va fi sau nu pusă 
în practică. Prima parte iden- 
tifică obiectivele şi priorităţile, 
în acord cu principiile definite 
deja, precum şi cu cadrul 
juridic şi contextul internaţio- 
nal. Urmează o evaluare a po- 
tenţialului României pentru 
realizarea unei dezvoltări 


JJ) 


durabile. Sunt luate amănunţit 
în considerare capitalul natu- 
ral (atmosferă, resursele de 
apă şi cele minerale, solurile, 
biodiversitatea, pădurile şi 
vegetaţia, în general), cel 
antropic (prin domeniile deja 
consacrate - agricultură, ener- 
gie, industrie, transport, co- 
municaţii, tehnologia informa- 
tiei, turism, comerţ, ştiinţă şi 
tehnologie, managementul 
deşeurilor, regim fiscal), ur- 
mate de evaluarea şi dezvol- 
tarea capitalului social (din 
punct de vedere demografic, 
al stării generale de sănătate, 
al sistemului de educaţie, al 
consumurilor populaţiei etc.). 
In încheiere sunt abordate, 
dintr-o perspectivă mai prac- 
tică, scenariile şi politicile pen- 
tru realizarea unei dezvoltări 
durabile - cuprinzând modele 
cu impact politic, economic, 
social, naţional sau teritorial, 
adaptate unei infrastructuri 
specifice, unei politici externe 
şi de securitate naţională 
adecvate şi dublate de inevi- 
tabilele acţiuni de monitoriza- 
re şi evaluare. 


Un model de efort cvasi- 
singular în România de după 
1990, efort concretizat într-o 
formă extrem de elaborată, 
strategia a fost realizată şi 
publicată sub egida Guvernu- 
lui României (Departamentul 
pentru Reforma Administraţiei 
Publice Centrale) de către 
Centrul Naţional pentru Dez- 
voltare Durabilă (un proiect al 
Programului Naţiunilor Unite 
pentru Dezvoltare), cu asis- 
tența Agenţiei pentru Dezvol- 
tare a Canadei şi a Know How 
Fund, precum şi graţie susţi- 
nerii primite din partea a două 
prestigioase forumuri naţiona- 
le - Academia Română şi 
Fundaţia Universitară a Mării 
Negre. Rămânând deschisă 
dezbaterilor, credem că Stra- 
tegia naţională de dezvoltare 
durabilă merită, dacă nu 
neapărat aprecierile, măcar 
atenţia dumneavoastră. Noi 
aşteptăm... „implementarea“. 


DAN MIHU 

Românii cred că cei mai mulţi 
dintre cei care s-au îmbogăţit au 
făcut-o prin „corupţie sau furt“ 
(38,2%), fiindcă „au avut relaţii 
sus-puse“ (14,9%) şi, în general, o 
persoană pentru a câştiga mai 
mulţi bani ar trebui „să prindă o 
ocazie norocoasă“ (43,1%). Mai 
pe scurt, românii nu cred că un 
om se poate îmbogăţi în mod 
cinstit (69,6%). Raționamentul ar 
trebui să arate cam aşa: eu, 
român fiind, mă pot îmbogăţi doar 
în mod fraudulos. Dar cum în 
topul celor mai apreciate trăsături 
de „caracter românesc“ figurează 
cinstea (27%) şi sinceritatea 
(36%) - sursa: INSOMAR, sep- 
tembrie 1999 - s-ar părea că nu-mi 
rămâne decât să mă resemnez 
sărac. Fals, pentru că bunătatea 
nu este apreciată decât de 10% 
dintre intervievaţi, cotă mult prea 
mică pentru a-i împiedica pe 
54,5% dintre subiecţi să nu ceară 
statului „să lupte împotriva corup- 
tiei“ (adică să-i cerceteze pe cei 
` bogați cum şi-au adunat averile) şi 
să mărească impozitele indivizilor 
prea prosperi (13%). 


e estimarea comportamentului 


Am putea spune că bogăţia 

electoral şi de vot unora generează resemnarea 
e studii de expectanță multora dintre cei intervievaţi, pen- 
politică tru că doar 29,4% dintre ei au 
e sondaje de opinii apreciat ca fenomen negativ - 
e analiza campaniilor care trebuie împiedicat - faptul că 
electorale după 1989 unii oameni au devenit 
e analiza efectelor politicilor bogaţi, cei mai mulţi (54%) recep- 
guvemamentale tându-l drept o situaţie normală, 
e analiza structurii care trebuie acceptată ca atare. În 
electoratului schimb, sărăcia dă naştere resen- 
e asistenţă tehnică pentru timentelor - astfel, 69,9% dintre 
construirea campaniilor subiecţi consideră faptul că după 
de imagine 1989 unii oameni au devenit să- 


raci este un fenomen negativ şi 
trebuie împiedicat. Principalele 
ţinte ale acestor resentimente sunt 
Guvernul şi Preşedinţia, cu 40% 


oii a AD AER i lea Victo 
DUO IAR 


zew ag, 


t, 
inepufinaosi | 


(Sursa: INSOMAR, sondaj realizat în februarie 1999 
pe un eşantion de 1 153 de subiecţi, populaţie urbană.) 


şi, respectiv, 16,9% dintre opţiuni 
(sursa: INSOMAR, martie 1999), 
instituţiile în cauză fiind percepute 
ca principale vinovate pentru că 
lucrurile nu merg bine în țară. 

După cum se vede „săracul 
român“ este perceput de cei mai 
mulți, tot săraci, ca victimă a sis- 
temului, ignorant, lipsit de mijloace 
şi neputincios - viziune confirmată 
şi de răspunsul la întrebarea: „De 
ce credeţi că nu au bani cei mai 
mulţi dintre cei săraci?“, la care 
59,2% dintre cei care răspund dau 
vina pe economie („pentru că eco- 
nomia merge prost“). Mentalitatea 
de „asistat“, care se presupune că 
favorizează lenea şi lipsa de răs- 
pundere, sesisează foarte bine 
faptul că, în general, piaţa este in- 
sensibilă față de individ şi nu îl îm- 
piedică să ceară statului locuri de 
muncă mai bine plătite pentru cei 
cu salarii mici (73,4%) sau ajutoa- 
re de la buget (11,9%) şi împrumu- 
turi avantajoase (10,8%). Dar pen- 
tru a asigura protecţia socială, sta- 
tul are nevoie de venituri mult mai 
mari care, evident, sunt imposibil 
de obţinut atâta vreme cât doar 
26% dintre cei intervievaţi sunt 
dispuşi să muncească mai mult 
pentru a câştiga mai mulţi bani, 
care şi aşa ajung în alte buzunare. 

Dar, după cum deja se ştie, 
grija „guvernanţilor de tranziţie“ nu 
se manifestă faţă de popor (83,9% 
fiind nemulţumiţi de ceea ce face 
guvernul în politica socială), iar 
bogaţii nu percep diferenţele ma- 
teriale dintre oameni ca fiind peri- 
culoase şi nedrepte, aşa încât, 
până la urmă, se pare că resem- 
narea rămâne singura atitudi- 
ne/alternativă de urmat. Cel puţin 
până la alegeri... 


DANIELA MÂNDRU, sociolog 

FRee 

Planul de afaceri (3) 
InfoTIN 

De ce este necesară 
consilierea psihologică? 
Ce este un CV? 
Gheorghe Ciobanu 


Potenţialul terapeutic 
al creaţiei muzicale 


loana Camelia Petrovici 
Chirurgie estetică 

fără bisturiu 

Gheorghe Păun 

Homo ludens (3) 


De ce trebuie să faci 
un plan de afaceri? 


Avantajele întocmirii planului de afaceri con- 
stau în fixarea obiectivelor; dezvoltarea strate- 
giei pentru realizarea acestora; identificarea 
problemelor, a restricţiilor, a riscurilor şi a căilor 
de rezolvare; creşterea şanselor de captare a 
noi surse de finanţare, de atragere a noi 
parteneri şi de convingere a clienţilor; crearea 
unui feed-back prin reexaminări periodice, actua- 
lizări şi evaluarea performanţelor în timp. 


Cine va citi planul de afaceri 
și ce caută să afle? 


Din cadrul organizaţiei, planul de afaceri va 
fi citit de către membrii echipei manageriale. Din 
exteriorul organizaţiei, el va fi citit de bancheri, 
investitori, clienţi. 

Echipa managerială este interesată de 
obiective, strategie, structură organizatorică, 
activităţi derulate, astfel încât eforturile echipei 
să fie sinergice. 

Bancherii vor fi foarte atenţi la datele finan- 
ciare. Ei urmăresc potenţialul, capacitatea firmei 
de a returna banii creditaţi, existenţa garanţiilor 
şi existenţa unei pieţe sigure. Nu sunt dispuşi 
să-şi asume riscuri mari. 

Buget 
e obiective de vânzare 
e costuri variabile 
e obiective de marjă brută 
e investiţii şi amortizări 
e — cheltuieli fixe 
Conturi de exploatare, bilanţ 
cont de exploatare 
bilanţ previzionat 
Fund Flow 
Flux de numerar 
Tablou de bord 
(rapoartef/indicatori) 
Preţ de revenire 

e 
e 
Fii 
e 
e 


Investitorii vor analiza foarte atent echipa 
managerială şi indicatorii de profitabilitate. Spre 
deosebire de bancheri, ei sunt dispuşi să-şi 
asume riscuri mai mari, dacă şi dumneavoastră 
riscaţi. 

Clienţii vor fi interesaţi de produs, de rapor- 
tul preţ-calitate, de sistemul de asigurare a 
calităţii şi de politicile de marketing. 


Care este structura 
unui plan de afaceri? 


Ca structură, un plan de afaceri nu poate 
propune decât un model orientativ, fiind în 
sarcina responsabilului de proiect să adapteze 
această structură particularităţilor afacerii şi 
obiectivului urmărit prin realizarea planului de 
afaceri (eventuale norme standard ale desti- 
natarului planului). 

Coloana vertebrală a unui plan de afaceri 
poate fi rezumată în trei cuvinte : 

e prezentarea afacerii/produsului; 

e planul de marketing; 

e datele financiare. 

Oricât am fi de concişi, aceste trei elemente 
nu pot lipsi. 


Arhitectura planului de afaceri 


În cele ce urmează vom preciza care este 
alcătuirea generală a unui plan de afaceri. 

Există, în primul rând, patru componente for- 
male mari: 

A) scrisoarea explicativă; 
B) rezumatul; 

C) planul propriu-zis; 

D) anexele. 

Scrisoarea explicativă (cuvânt înainte, 
avant-propos) arată scopul pentru care s-a 
întocmit acest document şi care este orizontul 
de aşteptare al purtătorului de proiect față de 
cel căruia îi este destinat planul. 

Rezumatul planului de afaceri va face referiri 
la statutul firmei şi proprietarii ei; produsele, ser- 
viciile şi avantajele oferite clienţilor: evaluarea 


pieţei şi plasarea concurenţei; situaţia finan- 
ciară; suma de bani necesară, modul în care va 
fi folosită şi rezultatele financiare scontate. 

Acordaţi cea mai mare atenţie modului de 
întocmire a rezumatului planului de afaceri 
(numit uneori şi sinteză), deoarece, referindu-ne 
la cititorii din exteriorul firmei, aceştia nu au 
disponibilitatea imediată de a parcurge cu 
atenţie cele 40 pagini ale planului complet decât 
dacă ceea ce găsesc în rezumat este de natură 
să le trezească interesul. Fireşte că rezumatul 
se întocmeşte după redactarea planului de 
afaceri propriu-zis, trebuind să fie concis - nu 
mai mult de două pagini - şi să cuprindă toate 
aspectele importante. 

Planul de afaceri propriu-zis are următoare- 
le părţi componente : 


1. Profilul firmei (datele convenţionale de 
identificare; conducerea şi personalul; misiunea 
firmei; activitatea societăţii - produsele şi/sau 
serviciile de bază oferite; perspectivele de dez- 
voltare - proiecte de diversificare a produselor, 
valoarea socială). 

2. Planul de marketing (piaţa şi clienţii vizaţi; 
strategia generală de marketing; strategia de 
preţ; strategia de distribuţie; servirea clienţilor; 
planul de promovare, reclamă, publicitate; pre- 
vizionarea vânzărilor). 

3. Management, 


organizare, personal 


(echipa managerială; organigrama; fluxul infor- 
maţional; personalul; amplasamentul; procesul 
de producţie; impactul asupra mediului). 

4. Analiza financiară (pragul de rentabilitate; 


buget; conturi de exploatare şi bilanţ; finanţare; 
tablou de bord; preţ de revenire). 

5. Evaluarea riscului. 

6. Anexele (planul clădirilor existente şi pre- 
vizionate inclusiv căile de acces şi descrierea 
zonei; ultimul bilanţ contabil - dacă este cazul; 
organigrama întreprinderii; lista principalilor par- 
teneri de afaceri şi referinţe din partea clienţilor; 
lista şi localizarea concurenţilor; curriculum vitae 
al responsabilului de proiect şi al managerilor; 
statutul şi contractul de societate; oferte de 
echipamente şi contracte sau precontracte: 
chestionare pentru evaluarea pieţei; alte docu- 
mente semnificative - lista brevetelor achiziţio- 
nate, diplome, certificate de atestare, fotografii, 
videocasete, mostre etc). Aveţi grijă ca în textul 
planului de afaceri să faceţi trimiteri la anexe. 
Prezentaţi documentele din anexe la fel de 
îngrijit, precum aţi procedat şi cu celelalte părţi 
ale planului de afaceri. 

Reţineţi însă că nu veți putea realiza un plan 
de afaceri veritabil fără o aprofundare temeinică 
a celorlalte module ale Cursului Entrepreneur- 
ship, şi anume: 

e introducere în economia de piaţă, con- 
junctură şi mediu 

e Marketing 

e Management 

e Gestiunea resurselor umane 

e Gestiune financiară şi introducere în 
contabilitatea analitică 

e Ghid juridic 

Din primul modul veți primi informații privind 
încadrarea dumneavoastră în dinamica con- 

schimbări rapide, în funcţie de evoluţia mediului 
extern şi intern. Acest modul vă va incita să 
recitiți de mai multe ori şi următorul modul: 
Gestiunea Resurselor Umane. Veţi înţelege că 
factorul uman este cel mai importatnt aspect al 
afacerii dumneavoastră. Nu uitaţi că produceţi 
pentru oameni, cu oameni, prin urmare, pentru 
toţi aceştia veţi găsi cele mai bune motivații, 
asigurându-vă astfel succesul. 

Gestiunea Financiară vă va obişnui să 
cuantificaţi toate deciziile manageriale şi să vă 
analizaţi fiecare pas prin prisma randamentelor 
financiare pe care le veţi proiecta pe mai mulţi 
ani, în funcţie de natura afacerii respective şi de 
cerinţele partenerilor de afaceri. 

Tot acest modul vă va demonstra cât de 
important este consultantul economic, altfel 
spus, contabilul dumneavoastră! 

În fine, modulul Juridic vă invită să reflectaţi 
cu multă atenţie asupra aspectelor juridice pe 
care le va pune afacerea dumneavoastră. Nu 
uitaţi că o întreprindere modernă are trei con- 
sultanţi: juridic, financiar şi tehnic. Aceasta este 
şi ordinea în care îi veţi consulta. 


juncturală şi de mediu (politic, social, economic, Începeți să vă construiți 
atât pe plan intern, cât şi extern). Lectorii vor o strategie 
descrie cercuri din ce în ce mai largi în jurul 
ideilor dumneavoastră, ajutându-vă să vă con- 
struiţi propriile previziuni. Tot în acest modul veți 
afla care sunt organismele locale, naţionale şi 
externe pe care vă puteţi sprijini proiectul. 

Modulul Marketing vă invită să aflaţi care 
sunt tehnicile strict necesare pentru pros- 
pectarea şi dezvoltarea propriei dumneavoastră 
pieţe. Nu uitaţi că în economia de piaţă nu se 
produce de dragul de a se produce, scopul Obiective de afaceri 
dumneavoastră trebuind să fie satisfacerea 
cerinţelor clienților. lar aceste cerințe 
evoluează. 

Modulul Management vă oferă imaginea 2. V-aţi luat încă o marjă de siguranță prin 
unei întreprinderi moderne, capabilă de acordarea de reduceri de preţuri? 


Directorii Centrelor regionale FREE 


Dacă în modulele Marketing şi Management 
veţi găsi o abordare mai amplă a Strategiei de 
întreprindere (sau de afaceri), acum vă vom 
prezenta un scurt chestionar. Răspunzând 
întrebărilor lui veţi reuşi să vă clarificaţi o parte 
dintre principalele aspecte pe care ar trebui să 
le luaţi în considerare înainte de a începe struc- 
turarea planului dumneavoastră. 


1. V-aţi definit produsele (serviciile) pe care 
doriţi să le vindeţi? 


Liliana Pop - Centrul regional Cluj Carol Antal - Centrul regional Oradea 
SC Arcade Group SRL, As. Romarketing, 
Str. Horea nr. 36/10, 3400 Cluj-Napoca Str. Sucevei nr. 43, 3700 - Oradea 


Tel. / Fax: 059 41 19 83 
e-mail: romarkQmedanet.ro 
Kingă Bereczki - Centrul regional Sf.-Gheorghe 


Tel. / Fax: 064 43 22 47, tel. mobil; 094 57 50 82 
e-mail: arcade Qarcade.ro; arcade Qmail.dntcj.ro 


Eugen Pop - Centrul regional Bucureşti S.C.S. Amăba , Str. Şcolii nr. 3, 
Bd Magheru nr. 9, intrarea C, et. 7, cam. 115 St.-Gheorghe, jud. Covasna 
Tel. / Fax: 01 315 86 78 Tel. / Fax: 067 35 19 94, 35 24 25 

Costuri variabile 

3. Ştiţi care sunt furnizorii potenţiali pentru 
materiile prime, energie şi servicii strict nece- 
sare pentru ca obiectivele de afaceri să nu 
reprezinte un simplu exerciţiu pe hârtie? 

4. Ştiţi de câţi salariaţi (direct productivi) 
aveţi nevoie pentru demararea afacerii şi ce 
salarii (minime) i-ar motiva? 


Obiective de marjă brută 


5. Aţi înţeles de ce este totuşi necesară 
această întrebare? 


Investiții și amortizări 

6. Ştiţi care sunt coeficienţii de amortizare pe 
categorii de investiţii? 

7. Aţi apreciat investiţiile strict necesare şi 
cadența acestora de-a lungul a minimum trei 
ani? 

8. Aţi înţeles la ce vă folosesc amortizările? 


9. Realizaţi diferenţa dintre cheltuielile vari- 
abile şi cheltuielile fixe? 

10. Aveţi o organigramă de întreprindere? 

11. Aţi înţeles de ce trebuie să departajaţi 
cheltuielile fixe ale întreprinderii pe cele patru 
mari capitole: producţie, proiectare, marketing şi 
administraţie? 


Costuri de exploatare. 
Profituri și pierderi 

12. V-aţi gândit că veţi avea şi alte cheltuieli 
decât cele variabile şi fixe?. 

13. V-aţi edificat în privinţa TVA-ului? 

14. Aţi înţeles ce înseamnă intrările 
operaţionale şi de ce acestea sunt impozabile? 

15. Ştiţi de unde puteţi afla detalii privind 
politicile de impozitare (salarii, profit net, divi- 
dende)? 

16. Aţi înţeles de ce este necesar să repor- 
taţi o parte din beneficiu? 


Fluxuri de numerar 
sau fluxuri de trezorerie 
17. Aţi înţeles modul de abordare (filozofia) 
a fluxului de numerar şi ce înseamnă reportările 
respective? 


Bilanțuri previzionale 
18. Aţi înţeles de ce în această privință nu 
aveţi de-a face cu variabile şi care sunt cheile 
de control ale acestui tabel? 


Fund-Flow 


19. Puteţi afirma că Fund-Flow vă este 
necesar şi, dacă da, la ce? 


Randamente (rapoarte de aur) 


20. Aţi înţeles de ce partenerii dumneavoas- 
tră de afaceri se uită în primul rând la acest 
tabel? 

21. Sunteţi convinşi că în acest tabel nu este 
obligatoriu să prezentaţi doar valori superopti- 
miste? 


Preţ de revenire unitar | 


22. Aţi înţeles că această rubrică ar trebui să 
reprezinte, de fapt, primul tabel de abordare a 
planului de afaceri, dar nu şi ultimul tabel al 
planului final? 


FRee 


Judith Simo - Centrul regional Miercurea-Ciuc 

As. Eurifitin, Str. Moylath Gustav nr. 6, 

Miercurea-Ciuc, jud. Harghita 

” e-mail: sjuditOnextra.ro; comindQnextra.ro 

Anatolie Socolovschi - Centrul regional Curtea de Argeş 
As. Târgul Fermierilor Curtea de Argeş, 

Str. Basarabilor nr. 25 

Tel. / Fax: 048 21 55 00, 048 71 28 09 

e-mail: tgfOstamets.ro 


Constantin Grigoraş - Centrul regional Bacău 

Fundaţia pentru Iniţiativă Locală - FILBAC, 

Str. Holtului nr. 51, 5500 - Bacău 

Tel.: 034 17 63 08, 17 63 09, fax: 034 17 63 05 

e-mail: timasato Gstamets.ro 

Gabriel Terente - Centrul regional Brăila 

Incubatorul de Afaceri INCAF, Str. Transilvaniei nr. 2, Brăila 

Tel. / Fax: 039 61 21 96, e-mail: incafbn Qstamets.ro 

